Hotel Grand Kopaonik predstavio izložbu o počecima razvoja savremenog turizma na Kopaoniku\nBeta 6. oktobra 2021. 17:15\nHotel „Grand Kopaonik“ objavio je danas da će do kraja oktobra na Sava promenadi u Beogradu, svi zainteresovani moći da vide izložbu „Stazama uspomena“ u čast 40 godina od početka razvoja savremenog turizma na Kopaoniku i otvaranja hotela „Karavan“, današnjeg „Grand Kopaonika“.\nIzložba na otvorenom, inspirisana je počecima belog sporta na ovim prostorima, prvim entuzijastima u osvajanju Kopaonika i prvim koracima ka mondenskom skijalištu.\nPosetioci izložbe imaće priliku da vide arhivske fotografije iz svih razdoblja koja su obeležila put Kopaonika kao turističke destinacije.\nPoslednji segment izložbe predstaviće novu eru hotela „Grand Kopaonik“, njegovo luksuzno izdanje i sadržaje u kojima će gosti imati priliku da uživaju već od ove zime.\nDirektorka marketinga i komunikacija MK Mountain Resorta, Svetlana Kostić je rekla da izložba treba da predoči „blistavi put Kopaonika od prvih tragova skija u snegu do onoga što danas zovemo mondenskim turističkim mestom“.\nZahvalila je na pomoći u pripremanju izložbe Arhivu Jugoslavije, Turističkoj organizaciji Srbije (TOS), Turističkoj organizaciji Raške i Skijaškom klubu „Raška“. Najavila je da će i početkom decembra biti otvoren rekonstruisani hotel „Grand Kopaonik“.\n„Grand je bio i ostao iznad svog vremene, kamen temeljac onoga što danas zovemo luksuzna turistička ponuda“, rekla je ona na predstavljanju izložbe.\n„Jubilej nam pokazuje koliko daleko je turizam Srbije odmakao u 40 godina i koliko je zauzeo značajno mesto u ukupnoj ekonomji naše zemlje“, rekla je ona.\nLabović je istakla da je ulaganje investitora poput MK Group destinaciju kao što je Kopaonika dovela u nivo svetskih ski centara.\n„Mi danas možemo da kažemo da imamao planinu koja parira svim drugim planinskim centrima Evrope i koja se sa pravom takmiči za inostrane i domaće turiste“, kazala je direktora TOS-a.\nPrema njenim rečima, o značaju Kopaonika za turizam Srbije govori i podatak da je 2019. godine, koja je bila rekordna za srpski turizam sa više od 10 miliona noćenje, skoro 30 odsto bilo realizovano u planinskim centrima, od čega je 25 odsto realizovano na Kopaoniku.


Od Izraela zavisi odluka o premještanju srpske ambasade u Jerusalim - BIGportal.ba\nOd Izraela zavisi odluka o premještanju srpske ambasade u Jerusalim\n9 Septembra, 2020 9 Septembra, 2020 0163\nSavetnica za medije predsednika Republike Srbije Suzana Vasiljević izjavila je danas da premeštanje ambasade Srbije iz Tel Aviva u Jerusalim još nije konačno.\nTaj potez Srbije, dodala je ona gostujući u Jutarnjem programu TV Prve, zavisi od toga kako će se Izrael ponašati po pitanju KiM.\n“O sledećim koracima će se tek razgovarati, a to zavisi od postupka Izraela, za sada ništa nismo prihvatili i ništa nije potpisano, ta tačka jeste u papiru Prištine, ali ne u papiru Srbije”, rekla je Vasiljević za TV Prva.\nPodsjetimo da je Milorad Dodik uputio zahtjev Predsjedništvu BiH da se iz Tel Aviva u Jerusalim izmjesti i ambasada BiH. Nakon toga Željko Komšić, koji je zajedno za Šefikom Džaferovićem odbacio tu mogućnost, podnio je zahtjev da BiH prizna Kosovo.\n“Poslije svega što sam prošao, Kovid mi je pao kao ispijanje čaše vode”


O nama - Ordinacija Matijašević\nNajviši etički i\nDiplomirala na stomatološkom fakultetu u Zagrebu 2006. godine, te nakon toga kontinuirano radi na edukaciji s posebnim naglaskom na endodonciju i dentalnu estetiku.\nPrivatnu praksu otvara 2012. godine surađujući samo sa stručnim i iskusnim timom doktora dentalne medicine s najboljim referencama.\nDiplomirao na stomatološkom fakultetu u Zagrebu 2005. godine, te nakon toga kontinuirano radi na edukaciji s posebnim naglaskom na oralnu kirurgiju i implantologiju.\nPolikliniku smo opremili suvremenim uređajima zahvaljujući kojima možemo precizno dijagnosticirati te obraditi čak i najsloženije zahvate te tako pružiti uslugu na razini europskih i svjetskih institucija.\nKoristimo samo premium dentalne materijale koji imaju iza sebe dugogodišnju kliničku primjenu s velikim brojem publiciranih znanstvenih radova.\nPomoću naprednih dijagnostičkih tehnika, planiranje svakog zahvata također radimo uz konzultaciju sa našim klijentima kako bismo postigli optimalnu terapijsku metodu te zadovoljavajući krajnji rezultat.


UEFA saopštila loše vesti po Zvezdu - 12.05.2020, Sputnik Srbija\nEvropska kuća fudbala (UEFA) demantovala je navode da će skratiti kvalifikacije za svoja takmičenja. 12.05.2020, Sputnik Srbija\nvesti, fudbal, uefa, liga šampiona\n12:11 12.05.2020 (Osveženo: 12:19 20.10.2021)\nMediji su preneli da će se naredne sezone u kvalifikacijama za Ligu šampiona i Ligu Evrope igrati samo plej-of runda.\nUpravno fudbalsko telo Evrope ističe da prati situaciju koja je nastala zbog pandemije virusa korona.\n„UEFA nikada nije razmatrala da šampione nacionalnih prvenstava uskrati prilike da se kvalifikuju u grupnu fazu Lige šampiona putem terena. UEFA želi da pojasni da trenutno samo prati napredak situacije i potencijalni udarac koji će ona imati na format kvalifikacija za takmičenja naredne godine. Do danas, nikakve opcije nisu razmatrane o promeni formata kvalifikacija za evropska klupska takmičenja“, navodi se u saopštenju UEFA.\nPrvo kolo kvalifikacija za Ligu šampiona naredne sezone planirano je za 23. jun, ali biće pomereno posle 29. avgusta, kada UEFA planira da održi finale ovosezonskog izdanja takmičenja u Istanbulu.\nNa osnovu ideje koju su prethodno preneli mediji, izvesni šampion Srbije Crvena zvezda bi bio na korak od plasmana u Ligu šampiona, ali to, kako stvari za sada stoje, neće biti slučaj.\nTrenutni plan je da se naredna sezona (2020/2021) završi prema planovima u maju, kako bi se neometano odigralo Evropsko prvenstvo koje je odloženo za narednu godinu.


Portal Sarajevo-RS.com - Novi tender, novo obećanje ili konačna gradnja bolnice?!\nNovi tender, novo obećanje ili konačna gradnja bolnice?!\tIstaknut\npetak, 17 mart 2017 10:39\nGradnja bolnice u Istočnom Sarajevu priča je koja više od deset godina traje u našem gradu, a najveći pomak do sada je drugo, po redu, raspisivanje tendera.\nGrađani više nemaju strpljenja na izjave tog tipa i polako prestaju da vjeruju da će do te investicije doći.\nPrema posljednjim informacijama iz Vlade Republike Srpske, za izgradnju i opremanje nove bolnice u Istočnom Sarajevu (ponovo) vlada veliko interesovanje investitora, a kako piše ''Glas Srpske'', potvrđuje činjenica da je za nepunih mjesec dana od raspisivanja novog javnog tendera dokumentaciju preuzelo 14 firmi.\nTender će biti otvoren još dvadeset dana, a gradnja objekta koštala bi oko 50 miliona maraka. Podsjećamo, prvi tender za izbor izvođača radova poništen je krajem prošle godine, kada je Kancelarija za razmatranje žalbi BiH prihvatila žalbu građevinskog preduzeća ''Krajina'' iz Banjaluke, nakon što je kao najpovoljniji ponuđač izabrana firma ''Milenijum tim'' iz Beograda.\nVlada Republike Srpske nakon toga je ponovo zadužila Ministarstvo zdravlja i socijalne zaštite da pokrene novu tendersku proceduru, a prema saznanjima ''Glasa Srpske'' u igri su opet ''Krajina'' i ''Milenijum tim''.\nNavodno, ako tender bude uspješan, radovi bi trebali početi početkom maja mjeseca tekuće godine. U Ministarstvu zdravlja i socijalne zaštite Republike Srpske kažu, a pozivajući se na Zakon o javnim nabavkama, da nisu u mogućnosti, prije zatvaranja tendera, iznositi informacije u javnost.\nRanije, ministar Bogdanić je rekao da očekuje da se politika neće miješati u tender. On je rekao da ponuđena cifra od 50 miliona maraka, a ukoliko neko bude više tražio, moraće da se traži saglasnost od Vlade Republike Srpske.\nBogdanić je rekao da je prvobitno prihvaćena cijena od 11 miliona više, te da ''Krajina'' nije ispunila opšte uslove. Kako kaže, ponuđač mora da dokaže da je sposoban da gradi bolnicu, a cijena je sastavni dio kod donošenja odluke.\nPrema planu, izvođač će finansirati gradnju, a Vlada Republike Srpske, odnosno Ministarstvo zdravlja, bi trebalo u narednih sedam godina da isplaćuje ratu izvođaču.\nOno što je važno za nas, građane Istočnog Sarajeva, jeste da dočekamo tu gradnju i da time smanjimo muke pacijentima, ali i medicinskom osoblju koje radi u prilično teškim i lošim uslovima. Prije dvadeset godina, medicinski radnici su od nekadašnjeg sanatorijuma za plućne bolesnike napravili, sad već, oronuli objekat Bolnice Istočno Sarajevo.\nBolnica Istočno Sarajevo prvobitno je izgrađena i otvorena kao ''Oporavilište'', 12.8.1921. godine kada je bila namijenjena za zbrinjavanje zaraženih tuberkulozom, koja je sve više rasla na našim prostorima nakon Prvog svjetskog rata. Pacijenti su se sve više povećavali, a tako su se paviljoni širili po sadašnjoj Republici Srpskoj.\nU periodu od 1945. do 1992. godine, sadašnja Bolnica Istočno Sarajevo, radila je kao Sanatorijum, odnosno u prvom planu je bila pneumoftiziologija, a zaposleni su bili jedni od vodećih u državi po pitanju dijagnostike, terapije, njege bolesnika i rehabilitacije.\nNadamo se da će, nakon konačne izgradnje nove bolnice ponovo imati priliku da budu jedna od najboljih bolnica u državi.\nPoslednji put izmenjenopetak, 17 mart 2017 11:24\nViše iz ove kategorije « Tukao ženu na ulici Pale: Dva lica uhapšena zbog zloupotrebe »


Avion uklonjen, beogradski aerodrom otvoren | Srbija | Al Jazeera Balkans\nAvion uklonjen, beogradski aerodrom otvoren\nPrivremeno zatvaranje aerodroma 'Nikola Tesla' uslijedilo je nakon što su se zapalile gume na avionu egipatskog aviona.\nAir Serbia je navela da su svi njeni avioni preusmjereni na okolne aerodrome u regijiTango Six\nAerodrom "Nikola Tesla" otvoren je za saobraćaj, što je prethodno i najavio generalni direktor aerodroma Saša Vlaisavljević, a počelo je i ukrcavanje putnika.\nOn je nešto ranije na konferenciji za štampu rekao da je avion koji je blokirao pistu uklonjen i da će aerodrom za saobraćaj biti otvoren za pet do deset minuta.\nAerodrom "Nikola Tesla" u Beogradu je ranije privremeno zatvoren i odgođeni su svi letovi, a avioni koji bi trebali sletjeti preusmjereni su ili otkazani.\nDo privremenog zatvaranja je došlo kada je avion egipatske kompanije Egypt Air sletio na aerodrom glavnog grada Srbije oko 4:00 sata u srijedu, nakon što su mu otkazali točkovi te su mu se zapalile gume, prenosi Anadolija.\nMinistrica građevinarstva, saobraćaja i infrastrukture Srbije Zorana Mihajlović izjavila je ranije da je bitno da je sve sigurno te da očekuje da aerodrom počne da radi za tri sata.\nPojasnila je da su se zapalile gume na avionu egipatskog aviona i da je pitanje za kompaniju da vidi šta se desilo.\nAvioni preusmjereni na okolne aerodrome\n"Za sve nas je važno da je sve u redu. Sada se očekuje tehnička služba, ozbiljne analize, istražne radnje, da bi kompanija znala šta se desilo", navela je Mihajlović.\nUkazala je da nije prvi put da dođe do ovakve situacije, navodeći da je aerodrom pokazao da se može nositi s ovakvim situacijama.\nAerodrom "Nikola Tesla" je ranije u saopćenju istakao da čini maksimalne napore kako bi poletno-sletna staza što prije ponovo bila u punoj funkciji, ali i ukazao da uklanjanje aviona s poletno-sletne staze zavisi od tehničkih mogućnosti za njegovo sigurno uklanjanje i stanja u kojem je avion.\nAir Serbia je navela da su svi njeni avioni preusmjereni na okolne aerodrome u regiji.\nAerodrom u Briselu zatvoren drugi dan\nIndonezija zatvara aerodrom Bali zbog vulkanskoga pepela


NIN 2512, februar 18 1999\nPRETNJE IZ CRNE RUPE\nAmerikanci optuzuju srpsku delegaciju da usporava pregovore, ruski ministar se interesuje za zajam MMF-a od 11 milijardi dolara, a glavni posrednik Kristofer Hil tvrdi da se nalazi u pravom paklu\n(Specijalno za NIN od izvestaca Glasa Amerike iz Rambujea)\nBLATO NA ASFALTU\nPosle petnaest godine u knjizarama se pojavila knjiga koja je, na neki nacin, predstavljala najvece uzbudjenje svog vremena - "Ca. Blues"\nZASTO SAM IZDAO '68.\nNije slucajno sto se danas govori o tome kako bi diskoteke, klubove i kafane trebalo ranije zatvarati. Ne zato sto u njima sede Giska, Beli, Tirke i Prele, vec da bi se ta deca izlozila asimilaciji beznadja, ili oterala u svet\nNATO ne bi dosao ovde da vrsi represiju prema bilo kome. Medjunarodne snage bi obezbedile zastitu i sigurnost za Albance, Srbe i sve ostale\nDa problem Brckog ne postoji, trebalo bi ga izmisliti. Da ga, naime, kojim slucajem nema, ni muslimanski ni srpski predsjednici, premijeri, lideri stranaka, mandatari i drugi politicari ne bi imali vec trogodisnji lajtmotiv svih svojih nastupa pred domacom, komsijskom i inostranom publikom.\nRuska Jakic sa RTV Pinka zamera kriticarima sto jos nisu objasnili njen fenomen\nPOKAZNA VEZBA DRZAVNOSTI\nSukob srpske i crnogorske politicke elite podigao je ove nedelje cenu banana sa tri na 20 dinara, a jedan drugi sukob je Republiku Srpsku definitivno razgranicio sa SR Jugoslavijom. Pre nego sto se dejtonski i rambujeovski spisi do kraja protumace, ekonomske granice vec ce biti utvrdjene\nSUKOB DVE BIROKRATIJE\nEkonomski rat na relaciji jugoslovenska savezna administracija- Republika Srpska poceo je u novembru "jednostranom devalvacijom dinara", nastavio se odlukom Bulatoviceve vlade da proglasi RS za inostranstvo, posle cega je Dodikova vlada ponovo "devalvirala" dinar na crnotrzisni kurs od 8,5 dinara za marku.\nAmerikanci ipak nisu smenili svog predsednika i sada Bil Klinton ponovo postaje prvi covek na svetu, ranjen u jednoj bizarnoj prici, ali zasticen u drugim pricama\nU iscekivanju isplate tek prvog dela novembarske penzije, Milan Djuric, lider nezavisnog sindikata penzionera Srbije otkriva jos jednu zaveru kontinuiteta: "Penzionerima se za ovu godinu spremaju nove podvale." Niko se nije preterano uzbudio jer je rvanje sa svakodnevnim podvalama postalo sastavni deo nasih zivota. "Ono cega se najvise plasimo, uvek se dogodi", pisao je Cezare Paveze.


Mali heroji vratili se iz Moskve sa sedam medalja - Ženska TV\n09/07/2019 27 pregleda\nFoto press Nurdor\nDevete po redu „Svetske dečje pobedničke igre“ – sportsko takmičenje najveće te vrste u svetu koje okuplja decu lečenu od raka, održano je od 4. do 7. jula u Moskvi, a Nacionalno udruženje roditelja dece obolele od raka NURDOR po sedmi put ove godine omogućilo je da i reprezentacija Srbije učestvuje na ovoj posebnoj olimpijadi. Predstavnici Srbije, mali super heroji koji su najvažniju životnu pobedu već odneli, vratili su se iz Rusije sa sedam medalja!\n– Neverovatan je taj prizor kada ih vidite sa zastavom Srbije, kako pokazuju nacionalni ponos i kako slave život predstavljajući svoju zemlju na najdivniji mogući način! U Moskvi su svake godine mladi iz 30 zemalja širom sveta, koji svi zajedno predstavljaju svoje zemlje i svoje lične bitke koje su već dobili. Presrećni smo što je NURDOR već sedam godina deo ove velike, predivne i posebne smotre svetskih super heroja! Dočekali smo ih sa puno medalja oko vrata, ali je svakako dovoljna i najbitnija pobeda koju imaju – njihovo zdravlje i njihovi životi“ – rekao je Joland Korora, roditelj i predsednica UO NURDOR.


Brašanac se nada nastupu protiv Asterasa - Sportske.net\nMladi fudbalski reprezentativac Srbije Darko Brašanac lagano se oporavlja od teške povrede zadobijene u duelu sa "Azurinima" a nekoliko dana posle preloma rebra i nagnječenja plućne maramice i dalje se nada da će ove jeseni odigrati barem jedan evropski meč za Partizan u LE.\nMlada fudbalska reprezentacija Srbija uspela je da prebordi poraz u Peskari i da pobedom nad Severnom Irskom i spletom ostalih rezultata izbori plasman u baraž za odlazak na Evropsko prvenstvo.\nPosle svega što su naši mladi fudbalski reprezentativci iskusili u prethodnih nekoliko dana najlošiji ukus ostao je u ustima Darka Brašanca koji je doživeo prelom rebra i nagnječenje plućne maramice zbog čega ga očekuje duža pauza.\n"Sada me više i ne boli toliko, ali je jasno da me očekuje duže mirovanje. Ne znam tačno koliko, imaću redovne kontrole sa našim medicinskim timom, ali naoružan sam strpljenjem i spreman da sačekam koliko god je potrebno. Nije mi bilo lako da se naviknem na to da sam odsutan sa terena, jer u dosadašnjem toku karijere nikada nisam imao pauzu veću od desetak dana" poručuje iz bolnice u Peskari Brašanac.\nPrvotimac Partizana sigurno neće biti u stanju da početkom narednog meseca pomogne svojim reprezentativnim saigračima da se izbore za mesto na Evropskom prvenstvu ali se i pored svega nada da će se oporaviti do početka decembra i duela Partizana i Asterasa.\n"Postoje najave da bi za nekih mesec i po dana mogao da se vratim na teren, nadam se da će tako i biti. Kako je naša poslednja utakmica u Ligi Evrope na programu 11. decembra nadam se da ću doći u priliku da odigram bar jedan meč u takmičenju za koje smo se mukotrpno borili tokom leta" zaključio je Brašanac.\nPartizan prvi meč u grupnoj fazi Lige Evrope igra naredne nedelje protiv Totenhema a nakon toga sledi gostovanje Aterasu, duel sa Bešiktašom u Humskoj pa potom uzvratne utakmice na koje se stavlja tačka okršajem sa Asterasom u Beogradu 11. decembra.


Društvena mreža Fejsbuk pre nekoliko dana uvela je jednu veliku promenu tako što je razdovjila objave, odnosno "postove", prijatelja i stranica (pages), na dva različita mesta.\n21. oktobar 2017. 12:40\nDo sada su se na naslovnoj strani Fejsbuka, na News Feedu, prikazivale objave i vaših prijatelja sa ove društvene mreže i stranica koje ste "lajkovali" ili zapratili, a od sada su na osnovnom zidu samo postovi vaših prijatelja.\nFejsbuk je uveo novinu, poseban "feed" za objave sa stranica koji je nazvao Explore Feed a koji ima posebnu ikonicu u obliku rakete. Ova novina svakako ne odgovara administratorima stranica jer se već prvih dana pokazalo da njihove objave vidi višestruko manji broj ljudi njihovih pratilaca nego ranije, odnosno mnogo je manji "reach".\nNa osnovnom zidu moći će da se od sada vide samo plaćene objave stranica, što je verovatno i bio cilj rukovodstva Fejsbuka - da se poveća broj plaćenih postova. Dugoročno to će značiti smanjivanje broja ulazaka na sajtove preko ove društvene mreže.


Burna noć u Beogradu: Pet udesa, alkoholisanje, tuče... | Happy BSC portal\nBurna noć u Beogradu: Pet udesa, alkoholisanje, tuče...\nU pet saobraćajnih nesreća koje su se dogodile u Beogradu tokom noći, lakše je povređeno sedam osoba, izjavila je portparolka Hitne pomoći Nada Macura.\nTokom noći bilo je malo alkoholisanih, malo povređenih u tučama, uglavnom su se javljali hronični bolesnici i oboleli od malignih bolesti, rekla je Macura agenciji Beta i precizirala da su ekipe Hitne pomoći intervenisale tokom noći 120 puta, od toga na javnom mestu 21 put.\nU prvoj saobraćajnoj nesreći koja se dogodila oko 21.30 na Senjaku lakše je povređen muškarac od 36 godina, na Rakovici u 22.00 u sudaru na uglu Đuje i Dragoljuba i Gočke povređeni muškarac (26) zbrinut je na licu mesta, rekla je Macura.\nPrema rečima Macure, dve lakše povređene osobe prevezene su nakon sudara koji se desio oko 23.30 u Bulevaru Mihajla Pupina u Kliničko-bolnički centar.\nEkipe Hitne pomoći zbrinule su muškarca (25) povređenog oko pet sati u ulici Vojvode Stepe kao i dve muške osobe stare 32 i 34 godine povređene u ulici Dragoslava Srejovića.\nDežurne ustanove su KBC Bežanijska kosa, Zvezdara, Urgenti centar, Institut za maju i dete i Očna klinika - Pastereova.


Skupština Srbije | Novosti.rs\n"NASLEDNICIMA" OSTAVILI SAMO ČETIRI ZAKONA: Posle raspuštanja Skupštine u proceduri nije ostalo mnogo neusvojenih akata\nSTARI skupštinski saziv potrudio se da svojim naslednicima ne ostavi previše neobavljenog posla. Tako će poslanike koji sednu u klupe kada se konstituiše Narodna skupština sačekati četiri zakona koja su ostala u proceduri.\n04. 05. 2022. u 09:24\nMESDŽID ZA POSLANIKE: U parlamentu Srbije pri kraju uređivanje posebne prostorije za molitve\nPOSLANICI muslimanske veroispovesti moći će u novom sazivu da se mole u mesdžidu, molitvenom prostoru koji se trenutno uređuje u Skupštini Srbije.\n18. 04. 2022. u 10:21\nDEBITUJU DANICA I ZAVETNICA: U novom sazivu Narodne skupštine zastupljeno više od 50 političkih organizacija, a biće mnogo novih lica\nNAREDNI saziv republičkog parlamenta osvežiće nova lica, budući da su mandate osvojile stranke koje su dosad bile izvan skupštinske sale. Podršku građana da sedne u poslaničke klupe dobilo je 11 lista, pa će u donošenje zakona, polemike biti uključeno više od 50 različitih političkih organizacija - partija, grupa građana, pokreta, od oko 80 koje su se kandidovale. Među novajlijama oko naprednjaka su mahom poznate ličnosti, dok opozicione uglavnom predvode lideri stranaka.\n07. 04. 2022. u 10:10\nPOŠTOVANI GRAĐANI, NEKA SU VAM SREĆNI IZBORI: Predsednik Vučić raspustio aktuelni saziv Skupštine i raspisao izbore\n15. 02. 2022. u 18:04\nIZBORI U SRBIJI: Medije će na izborima pratiti tri nadzorna tela\nUKOLIKO poslanici popodne imenuju članove Nadzornog odbora za izbornu kampanju, to će biti treće telo koje će u ovom izbornom procesu pratiti zastupljenost političkih stranaka tokom kampanje u medijima.\n14. 02. 2022. u 16:34\nPROMENJEN USTAV SRBIJE: Održana posebna sednica u Skupštini Srbije\n09. 02. 2022. u 17:30\nSEDNICA POČINJE U 17 ČASOVA: Poslanici sutra proglašavaju promene Ustava Srbije\nPOSLANICI Skupštine Srbije sutra će na posebnoj sednici proglasiti promene Ustava Srbije.\n08. 02. 2022. u 15:42\nVEĆE PLATE ZA NAMEŠTENIKE: Povećana zarada onima koji obavljaju prateće poslove\nSKUPŠTINA Srbije usvojila je večeras Zakon o platama državnih službenika i nameštenika kojim se menjaju koeficijenti za obračun i isplatu plata zaposlenih nameštenika koji obavljaju prateće pomoćno-tehničke poslove u državnim organima.\n04. 02. 2022. u 19:17\nBOLJI USLOVI ZA IZBORE: Skupština Srbije usvojila set izbornih zakona\nSKUPŠTINA Srbije usvojila je večeras set izbornih zakona kojima bi trebalo da se poboljšaju izborni uslovi za sledeće izbore koji su najavljeni za 3. april.\n04. 02. 2022. u 19:14\nKUGLICE I DALJE ODREĐUJU BROJ: Skupština o izbornim zakonima, ostaje žreb za redosled kandidata za šefa države\nSTRANKE se mogu zaduživati samo kod banaka, odnosno finansijskih institucija pod kontrolom Narodne banke Srbije. Fizičko lice partijama može da donira najviše deset prosečnih plata, a pravno 30. Svi koji budu učestvovali na izborima pre glasanja će dobiti 35 odsto novca iz budžeta, dok će 65 procenata biti deljeno na osnovu dobijenih mandata.\n02. 02. 2022. u 19:07\nKREDIT ZA "MORAVSKI KORIDOR": Pred Skupštinom Srbije uskoro Ugovor o zajmu od 400 miliona evra\nKAKO bi obezbedila seredstva neophodna za izgradnju "Moravskog koridora", Srbija će se zadužiti 400 miliona evra kod nekoliko banaka.\nBEOGRAD PEVA UZ MARIJU: Fantastičan nastup pred Skupštinom Srbije u novogodišnjoj noći (FOTO/VIDEO)\nMARIJA Šerifović nastupa ispred Narodne skupštine u Beogradu na dočeku 2022. godine.\n31. 12. 2021. u 22:09\nDAČIĆ: Rok za raspuštanje Skupštine 15. februar\nPREDSEDNIK Narodne skupštine Ivica Dačić izjavio je danas da bi parlament trebalo da bude raspušten 45 dana pre održavanja izbora, a ako izbori budu 3. aprila, to znači da je rok za raspuštanje parlamenta i raspisivanje izbora 15. februar.\n29. 12. 2021. u 13:11\nSKUPŠTINA SRBIJE USVOJILA: Zaštita kulturnog nasleđa sada i u zakonu\nSKUPŠTINA Srbije usvojila je večeras Zakon o kulturnom nasleđu čiji je cilj uspostavljanje pravno uređenog i organizovanog sistema zaštite i očuvanja kulturnog nasleđa.\n23. 12. 2021. u 21:05\nZVANIČNO: Školska godina počinje himnom Srbije, velike kazne u slučaju nepoštovanja zakona\nSKUPŠTINA Srbije usvojila je večeras set zakona iz oblasti obrazovanja, među kojima su izmene i dopune Zakona o osnovama sistema obrazovanja i vaspitanja koje definišu da školska godina počinje 1. septembra himnom Srbije.\n23. 12. 2021. u 18:55\nMERE ZA DOČEK NOVE GODINE U BEOGRADU: Organizovani punktovi za nevakcinisane, testovi besplatni\nSPEKTAKULARNI novogodišnji koncerti Jelene Karleuše, Marije Šerifović i Sare Jovanović 31. decembra na platou ispred Doma Narodne skupštine, kao i koncert Gorana Bregovića na Sava promenadi biće održani uz sprovođenje svih epidemijskih mera, izjavio je danas zamenik gradonačelnika Goran Vesić.\n22. 12. 2021. u 09:35\nPREDLOG SRPSKIH POSLANIKA: Osuditi policijsku brutalnost u zemljama EU\nPOSLANICI u Skupštini Srbije predali su u skupštinsku proceduru Predlog rezolucije o policijskoj brutalnosti protiv mirnih demonstranata u zemljama Evropske unije.\n21. 12. 2021. u 17:31\nVERSKI KUTAK ZA POSLANIKE: U Skupštini Srbije dogodine biće otvorena soba za molitve\nPOSLANICI Skupštine Srbije dobiće u parlamentu molitveni prostor, zajednički za pripadnike triju konfesija - pravoslavne, katoličke i muslimanske.\n15. 12. 2021. u 09:24\nSKUPŠTINA Srbije izglasala je izmene Zakona o referendumu i narodnoj inicijativi koje predviđaju ukidanje naknada za overu potpisa građana, uvode mogućnost da u izbornim komisijama sede i predstavnici predlagača referenduma, a ne samo stranaka, kao i da se glasanje o istom pitanju ne može ponoviti u naredne četiri godine.\nSKUPŠTINA SRBIJE ZAVRŠILA RASPRAVU: Poslanici u 13 časova glasaju o Zakonu o referendumu\nSKUPŠTINA Srbije završila je raspravu o izmenama Zakona o referendumu i narodnoj inicijativi koje predviđaju ukidanje naknada za overu potpisa građana, uvode mogućnost da u izbornim komisijama sede i predstavnici predlagača referenduma, a ne samo stranaka, kao i da se glasanje o istom pitanju ne može ponoviti u naredne četiri godine.\n10. 12. 2021. u 11:02


Roming jeftiniji od kraja juna 2015. | Kamatica\nPočetna > vest > Roming jeftiniji od kraja juna 2015.\nRoming jeftiniji od kraja juna 2015.\nTekst objavljen: 17.12.2014 12:59\nCene usluga rominga u regionu biće jeftinije od kraja juna naredne godine, odlučeno je na sastanku regulatora u Beogradu.\nRegulatori su u sredu u Beogradu dogovorili da nove tarife važe od sredina leta, a ne od početka godine kako je ranije bilo najavljeno.\nPrema tom dogovoru, građani zemalja regiona će od kraja juna razgovore i slanje SMS poruka u romingu plaćati upola jeftinije, dok će cena korišćenja interneta biti devet puta niža od aktuelne.\nOdlazni pozivi u romingu će koštati 29 centi umesto sadašnjih 62 centa, dok će cena dolaznih poziva biti smanjena sa 33 na osam centi. Slanje SMS poruka umesto trenutnih 19 koštaće devet centi, dok će se cene korišćenja interneta smanjiti sa za 89 odsto, navodi podgorički list.\nVlade Crne Gore, Srbije, Bosne i Hercegovine (BiH) i Makedonije su krajem septembra u Budvi potpisale sporazum o smanjenju cene rominga, po uzoru na EU.\nDržave regiona su se sporazumom obavezale da maksimalne cene rominga, telefoniranja, slanja poruka i prenosa podataka u mreži mobilne telefoniije u inostranstvu, budu na nivou cena u zemljama\nEU. Građani EU od 1. jula ove godine plaćaju upola manju cenu za usluge rominga nego što je to slučaj bio ranije i ta odluka o dozvoljenim roming tarifama je korak ka konačnom ukidanju te vrste usluge, a najkasnije do kraja 2015. godine. Sporazumu mogu pristupiti sve države regiona i Evropske unije.\nEvo kako da vas račun za telefon ne iznenadi po povratku sa letovanja\n"Epl" izgubio bitku, u EU se uvodi jedan punjač za sve telefone\nniže cene u romingu roming upola jeftiniji roming mobilni operateri


Republika / Posle vrelog Miholjskog leta nas čeka totalni obrt: Neće vam se izlaziti iz kuće!\nnedelja, 14. 10. 2018.| 17:47\nDo kraja dana biće pretežno sunčano i toplo, uz slab do umeren vetar, u košavskom području i jak, jugoistočni, a na jugu Banata povremeno sa udarima olujne jačine, prognoziraju u Republičkom hidrometeorološkom zavodu.\nTemperatura će dostići najviše 24 stepena. Za sutra meteorolozi najavljuju takođe pretežno sunčano i toplo vreme, uz umeren, povremeno jak jugoistočni vetar.\nJutarnja temperatura biće 14, najviša u toku dana 23 stepena Celzijusova. Slično vreme zadržaće se do kraja nedelje, uz jutarnju maglu po kotlinama i sa najvišom temperaturom u većini mesta oko ili malo iznad prosečnih vrednosti (od 21 do 23 stepena).\nIako je ovih dana vreme sunčano i bez padavina, do kraja oktobra nas očekuje veliki obrt.\nPRIPREMITE DETE ZA JESEN: Dodajte mu svaki dan ovaj vitamin u ishranu i nećete morati da brinete za grip\nLeto Miholjsko leto Oktobar Jesen Novembar Zima Vreme Vremenska prognoza Srbija Beograd


Direktor Fonda PIO: Novčana pomoć za ukupno 270.115 penzionera u Srpskoj\nDrugi dan po donošenju odluke Vlade Republike Srpske Fond za penzijsko i invalidsko osiguranje je nadljudskim naporom i danonoćnim radom uspeo da za dan i po obradi 270.115 korisnika prava na penziju koji će povodom predstojećih vaskršnjih praznika dobiti jednokratnu naknadu u iznosu od 50 ili 80 KM, rekao je direktor Fonda Mladen Milić.\nPrema njegovim rečima, iznos od 80 KM dobiće 182.000 penzionera, a 88.000 iznos od 50 KM, piše Srpskainfo.\n– Fond PIO Republike Srpske je u saradnji sa resornim ministarstvom i Ministarstvom finansija danas u podnevnim časovima zavšio obradu i doznačio novac za sve komercijalne banke i poštama, a ostao je manji deo čekova koji će biti dovršen do 17.00 časova za područje Banjaluke i okolnih gradova, kako bi već od sutra i Pošte Srpske mogle da otpočnu isplatu jednokratne naknade u povodu predstojećih vaskršnjih praznika – najavio je Milić.\nOd sutra isplata novčane pomoći penzionerima: Dobijaju po 25 i 40 evra\nOn je naveo da je Vlada za ovu jednokratnu pomoć doznačila 18,9 miliona KM.\nMilić je dodao da su sredstva doznačena i za više od 51.000 penzionera koji žive van teritorije Republike Srpske, u Federaciji BiH i još 26 zemalja u svetu.\nOn je naglasio da 115.400 korisnika penzije u strukturi svog staža ima evidentiran poseban staž u dvostrukom trajanju i svi oni će, praktično sa statusom borca od prve do sedme kategorije, kao korisnici prava na penziju dobiti ove iznose od 50 ili 80 maraka kao jednokratnu naknadu povodom vaskršnjih praznika.


Milica i Ana prave personalizovane knjige za decu - i potrebna im je vaša pomoć na Kickstarteru\nMilica i Ana prave personalizovane knjige za decu – i potrebna im je vaša pomoć na Kickstarteru\nMarko Crnjanski 27. 5. 2021.\n'Unique You Books' je projekat tima iz Srbije koji je osmislio i kreirao zanimljive personalizovane knjige. Oni su ujedno pokrenuli i Kickstarter kampanju putem koje potražuju sredstva za dalji razvoj svoje ideje.\nTim koji stoji iza ovog proizvoda čine dve sestre, Milica i Ana, koje su došle na ideju da pomognu roditeljima da kroz jedan kreativan način nauče decu da otkriju prave vrednosti. Otuda su osmislile Unique You projekat koji se zasniva na pesonalizovanim knjigama za decu, a kako bi ova ideja u potpunosti zaživela, pokrenuta je i zasebna Kickstarter kampanja koja traje još pet dana.\nOvaj dvočlani tim tako potražuje 50.000 dolara (trenutno je skupljeno nešto preko 18.000), a ova suma bi se u najvećoj meri potrošila za kreiranje ilustracija, održavanje sajta, štampanje, uređivanje i na takse koje je potrebno platiti Kickstarteru. Ukoliko sve bude bilo po planu, ideja je da ovaj projekat bude spreman za finalnu distribuciju ka krajnjim korisnicima u februaru 2022. godine.\nZanimljiv projekat Unique You pomoći će pre svega roditeljima da naprave visoko personalizovane knjige u mekom i tvrdom povezu na osnovu interesovanja, imena, izgleda i osobine ličnosti deteta. Oni će tako biti u prilici da biraju preko 300 glavnih likova i čak 180.000 ilustracija, tri pozadinske priče i 70 karakternih osobina koje se mogu takođe uslikati.\nKnjiga i dizajn su završeni, ali masovnija proizvodnja zahteva ulaganja\nStručnjaci se slažu da će se deca, kada se u potpunosti mogu identifikovati sa likom i njegovim izazovima i pobedama, verovatnije bolje osećati prema sebi. Ako deca nauče da cene razlike, odrašće u ljubav, razumevanje i ceniće raznoliki svet oko sebe. Upravo zato, Milica i Ana veruju da bi Unique You knjiga može pomoći roditeljima da podstaknu pozitivne stvari kod dece i približe im svet oko njih.\nŠtaviše, tim koji stoji iza ovog projekta čine i sezonski ilustratori, dizajneri, autori reklamnih tekstova, programeri i marketinški stručnjaci. Da bi se umanjili rizici, rad na ovom projektu je započet pre više od dve godine, pa je knjiga u potpunosti napisana i završen je dizajn likova. Ono što je bitno napomenuti jeste da se u produkciji knjige radi sa pouzdanim štampačem koji će knjige isporučivati direktno kako bi smanjio vreme čekanja – što upravo iziskuje dodatne troškove.\nPotencijalni izazovi uključuju moguća kašnjenja u slanju porudžbina zbog COVID-19 ili drugih nepredviđenih okolnosti, ali iz ovog tima obećavaju da će redovno obaveštavati o napretku ili eventualnim kašnjenjima, bez obzira na sve. A ako imate bilo kakvih pitanja, možete im pisati na info@unikue-iou.net.\nUnique You Books


09 Feb Dalibor Ilić na NBA All Star-u 2018 !\nPosted at 15:39h in Mlađe kategorije, Vijesti\nNaš košarkaš Dalibor Ilić pozvan je na globalni košarkaški kamp "Košarka bez granica" koji će biti održan od 16. do 18. februara u Los Anđelesu za vrijeme NBA All Star vikenda. Riječ je o zajedničkom projetku NBA i FIBA u kojem učestvuju najtalentovaniji košarkaši iz...\n06 Feb 1.MLRS: Deveta pobjeda Student-Igokee\nPosted at 21:54h in Mlađe kategorije\nKošarkaši Student-Igokee stigli su do devetog trijumfa ove sezone u Prvoj Ligi Republike Srpske savladavši večeras u gostima ekipu Borca rezultatom 79:58. U egalu se igralo samo prvu četvrtinu, da bi već u drugom periodu mlada ekipa iz Aleksandrovca zaigrala mnogo agresivnije, prvenstveno u odbrani,...\n04 Feb Slaba partija protiv Mornara\nPosted at 21:18h in ABA Liga\nKošarkaši Igokee zabilježili su večeras dvanaesti poraz u ABA Ligi, u Laktašima je slavila ekipa Mornara 73:93. U našem timu najefikasniji bio je Rikić sa 20 poena i 13 skokova, pratili su ga Rajnhart sa 18, Artis je postigao 14 dok je Preston meč završio...\n29 Jan Igokea savladala Zadar\nPosted at 21:45h in ABA Liga\nKošarkaši Igokee upisali su sedmu pobjedu ove sezone u regionalnom takmičenju savladavši večers u Laktašima ekipu Zadra 94:92. U ovom meču istakli su se Artis i Jevtović koji su postigli po 19 poena dok je u svom debiju Reinhardt upisao 16, dok je i Šibalić...


Ministar za finansije Vlade Srbije Siniša Mali danas je predstavio program ekonomskih mera za podršku privredi kako bi se smanjili efekti prouzrokovani korona virusom na globalnom nivou.\nPrvo su pre desetak dana donete odluke da se zdravstvenim radnicima plate povećaju za 10 odsto, a penzioneri će 10.aprila dobiti penzije u celom iznosu uz 4000 novčane pomoći.\nPaket privrednih mera podeljen je na četiri dela, a vredan je 5,1 milijardu evra.\nPreduzetnicima je svakako najvažnija olakšica što će država na sebe preuzeti izmirivanje poreza i doprinosa na zarade zaposlenih u malim i srednjim preduzećima, a preduzetnici imaju obavezu da isplaćuju neto zarade. Ova mera počeće da se primenjuje polovinom maja. Tek od januara 2021.godine preduzetnici će u 24 rate izmiriti dugovanja državi na osnovu spomenutih poreza i doprinosa. Za tri meseca, na svakog zaposlenog, preduzetnici u predzećima koja ostvaruju prihod dobiće direktnu novčanu pomoć od po 90.000 dinara za zarade. Biće obezbeđeno 50 odsto od minimalne zarade zaposlenima u velikim preduzećima koji su dobili rešenja o prestanku rada.


Počeo rat za 10 miliona haških dokumenata - Sputnjik Srbija\n10:43 24 Januar 2021\nPočeo rat za 10 miliona haških dokumenata\n08:33 17.12.2017 (osveženo 08:34 17.12.2017) Preuzmite kraći link\nBogata zaostavština Haškog tribunala, koji se posle 24 godine rada uskoro zatvara, postala je „plen“ oko koga se otimaju države regiona, pišu današnje „Novosti“.\nReč je o, kako navodi list, državnim tajnama, saslušanjima i svedočenjima — javnim i skrivenim, izveštajima o bolestima i smrtima, presudama, odlukama, raznim dragocenim dokumentima…\nPrema nekim procenama, u podrumima u Hagu „čami“ oko 10 miliona stranica dokumenata o konfliktu u nekadašnjoj Jugoslaviji, napominju „Novosti“.\nDodaju i da se procenjuje da ima i oko 13.000 artefakata, odnosno metaka, oružja, odeće, obuće i raznih drugih predmeta.\nKako navodi taj list, tokom nedavne posete predsednika tribunala Karmela Ađijusa i tužioca Serža Bramerca Srbiji, zvanični Beograd stavio je do znanja da Srbija očekuje da joj se vrati sva dokumentacija dostavljena po zahtevima Tužilaštva.\nList podseća da je takvih zahteva bilo 2.082 i da je ministar u Vladi Srbije i dugogodišnji predsednik Nacionalnog saveta za saradnju s Haškim tribunalom Rasim Ljajić rekao da je sva dokumenta koje je Hag tražio, Srbija predala, uključujući vojna.\nPrema nekim ranijim izjavama, 95 odsto dokumenata koji su predati Tribunalu dolazilo je od MUP-a, VBA i BIA, navodi list.\nKako dodaje, u Beogradu je, tokom posete haških zvaničnika, postignut i dogovor o osnivanju informacionog centra u koji bi bila pohranjena arhiva koju Srbija treba da dobije.\nTime će se, kako dalje navode, baviti radna grupa koja će utvrditi pojedinosti, poput one da li će ta građa biti smeštena u Narodnoj biblioteci ili Skupštini Srbije.\n„Novosti“ ocenjuju da je u tom poslu najdalje otišla BiH, gde su u novembru prošle godine Grad Sarajevo i Haški tribunal potpisali memorandum o uspostavljanju informacionog centra u Sarajevu u kojem će biti više od 400.000 dokumenata iz sudskih procesa, među kojima je skoro 100.000 dokazanih predmeta.\nSvoj deo građe traži i Republika Srpska, ali Tribunal ignoriše zahteve institucija RS da im bude vraćen deo dokumenata, navode „Novosti“.\nIstoričar Čedomir Antić smatra da je dokumentacija Haškog tribunala dragocena, ali da je u izvesnoj meri selektivna i da ima razne manjkavosti pošto je, kako navodi, sakupljena uz jasnu i dugoročnu političku agendu, koja je sud od samih početaka učinila pristrasnim.\n„Među sudskim dokumentima nedostaju pojedini važni hrvatski dokumenti, kao što su ’topnički dnevnici‘, transkripti iz ureda predsednika Republike, kao i većina značajnih dokumenata SAD, Britanije, Nemačke i Francuske, koje su i same učestvovale u ratovima na prostoru bivše Jugoslavije“, tvrdi Antić i dodaje da će arhiv Tribunala imati značaj, pre svega, za pisanje istorije jugoslovenskih naroda u razdoblju poslednje dve decenije 20. veka.\nAntić ocenjuje da arhivska građa ne sme da se deli, jer je to sada jedinstven arhiv i nije u skladu s pravilima struke zahtevati njegovu podelu i da bi bilo najbolje kada bi arhiv ostao u Hagu ili bio premešten u Beograd.\nAdvokat Ratka Mladića, Branko Lukić, kaže da će jedan deo dokaznog materijala biti u nadležnosti Mehanizma, koji će nastaviti da radi nakon što se Tribunal zatvori.\n„Dokumentacija koja je dostavljena sudu samo je delić onog što ima Tužilaštvo, koje je biralo šta će da dostavi odbrani“, naveo je on.\nGovoreći o načinima na koje je dokumentacija dospevala u Tužilaštvo, Lukić je rekao da je „KFOR u Republici Srpskoj upadao u opštine, bolnice, policijske stanice, medijske kuće i uzimao sva dokumenta, trpao ih u kamione i odvozio“.\n„Nijedan od tih papira nije vraćen i kao da ne postoji. Ono što im je dobrovoljno dostavljeno kopirano je. Sve to je sada u podrumima Tužilaštva“, rekao je Lukić.\nHaški tribunal prestaje sa radom 31. decembra, a zvanična ceremonija zatvaranja biće održana u utorak, 19. decembra.\ndokumenta, Hag, rat


UN: Napad na sirijsku vojsku nije isključen - Index.ba\nUN: Napad na sirijsku vojsku nije isključen\nVašington ne isključuje mogućnost primjene vojne sile protiv sirijske vojske, izjavila je ambasadorka SAD pri UN Niki Hejli.\nKako je rekla, SAD ne žele da budu u centru sirijskog konflikta, ali istovremeno žele da učine sve što može kako bi se zaštitili ljudi od napada hemijskim oružjem.\nHejlijeva je naglasila i da SAD nastavljaju da vrše pritisak na Rusiju, koja “prikriva” sirijski režim, predvođen Bašarom el Asadom, koji koči isporuku humanitarne pomoći u Istočnu Gutu.\nOna je istakla i da postoji mogućnost ponovnog raketnog napada američkih snaga na Siriju kao što je to bio slučaj prošle godine, ukoliko se ponovo utvrdi da je Damask koristio hemijsko oružje, pišu Nezavisne novine.\n“Predsjednik Donald Tramp jasno je dao do znanja da neće otkrivati svoje planove, ali istovremeno Asad mora da zna da ćemo reagovati u slučaju da bude dokazano da je korišćeno hemijsko naoružanje”, dodala je Hejlijeva.\nPrethodni članakBivši zaposlenici NATO-a u BiH danas protestuju zbog neisplaćenih miliona maraka\nNaredni članakNakon pada Vlade TK: Bivši ministar Fahrudin Skopljak novi šef kabineta Safeta Softića


Još jedna loša strana novog iOS-a: Apple uklanja više od 180.000 aplikacija\nSa objavljivanjem iOS 11 operativnog sistema Apple je zvanično prestao da podržava 32-bitne aplikacije.\nTo znači da će sa marketa App Store uskoro nestati čak 180.000 aplikacija.\nDiv iz Kupertina je ovu promjenu već neko vrijeme najavljivao, s obzirom na to da je prvi iPhone sa 64-bitnim procesorom, iPhone 5S, predstavljen još 2013. godine, piše "Independent". Prema riječima Olivera Jeha, jednog od osnivača kompanije Sensor Tower, na App Store-u u trenutku lansiranja iOSa 11 bilo je još 180.000 32-bitnih aplikacija, što je čak 8 posto od ukupnog broja aplikacija koje su dostupne na toj platformi.\nKompanija Sensor Tower otkrila je da su većina aplikacija koja će nestati sa App Store zapravo igrice, a prate ih aplikacije iz kategorija "education" (edukacija), "entertainment" (zabava) i "lifestyle".\nJedini način za nastavak korištenja 32-bitnih aplikacija jeste da ne ažurirate telefon na iOS 11.\nMeđutim, Apple će eventualno u nekom trenutku ipak ukloniti takve aplikacije sa App Store-a. Ukoliko niste sigurni da li je neka aplikacija na vašem telefonu 32-bitna, to lako možete provjeriti tako što ćete u podešavanjima izabrati karticu "General" > "About" > "Applications". Tu će se prikazati sve 32-bitne aplikacije, a ukoliko takve nemate na telefonu, ništa se neće desiti kada kliknete.\nApple Watch ima problema sa spajanjem na LTE mrežu\nApple iPhone X proizvodnja ponovo odložena


Mitrović na klupi iz taktičkih razloga\nDa li je ugroženo mesto srpskom golgeteru?\nFudbaleri Fulama gostovali su u 11. kolu Premijer lige na Etihadu, Mančester siti je rutinski slavio sa 2:0 i još jednom dokazao da se polako vraća u prepoznatljivu formu. Možda neko smatra da je pobeda trebalo da bude ubedljivija, ali Kotidžeri su se značajano popravili i to što su sačuvali obraz na jednom od najtežih gostovanja u ligi samo je njihova zasluga.\nPopravio je Fulam situaciju, na startu sezone su ih mnogi već otpisali, posle serije neubedljivih partija i ubedljivo pretrpljenih poraza, ali su polako gradili igru i čini se potpuno preokrenuli situaciju. U minulom kolu su iznenadili Lester (2:0), pre toga su se dobro porvali sa Evertonom (2:3), a kao...


08/06/2018 | 15:20 ⇒ 21:27 | Izvor: SRNA\nMinistar industrije, energetike i rudarstva Republike Srpske Petar Đokić istakao je danas u Šamcu da je Vlada zainteresovana da podigne na viši nivo privredni život u ovoj opštini, gdje rade 23 proizvodna preduzeća koja zapošljavaju 286 radnika.\nĐokić, koji je danas sa ministrom trgovine i turizma Predragom Gluhakovićem posjetio Šamac, rekao je da su na današnjem sastanku sa načelnikom opštine Đorđem Milićevićem razgovarali o 400.000 KM podrške koje je Vlada Republike Srpske juče obezbijedila za više različitih projekata.\n"Želimo da pomognemo da zajedno sa načelnikom i rukovodstvom opštine razvijemo proizvodnju, postojeću da podignemo na viši nivo, te da usmjerimo i nove investitore na ovo područje", rekao je Đokić nakon posjete firmama "E-metal" i "MMB–inekskop".\nPrema njegovim riječima, opština Šamac ima izuzetnu perspektivu razvoja i potrebno je ohrabriti investitore da ulažu u ovu lokalnu zajednicu, ali i u cijelu Republiku.\nĐokić je rekao da je u šamačkom preduzeću "E-metal", koje posluje 20 godina i bave se mašinskom i metalskom djelatnošću, potrebno investirati u tehnologiju i novu opremu.\n"Uvjeren sam da poslije toga može da se krene ka boljem razvoju i sticanju nove vrijednosti, osvajajući tržišta sa još kvalitetnijim proizvodima. Vlada Republike Srpske kroz programe podrške i pomoći ovakvim i sličnim preduzećima ima određena sredstva i uvjeren sam da će oni moći biti korisnici", naveo je Đokić i dodao da u Šamcu ima još ovakvih preduzeća.\nPrema njegovim riječima, Vlada će dodatno sagledati stanje još nekoliko privrednih kolektiva s namjerom da nakon te analize definiše program podrške, da bi na taj način Šamac u narednom periodu dobio više radnih mjesta i povećao ukupnu vrijednost svoje privrede.\nĐokić je izrazio zadovoljstvo onim što je načelnik opštine Milićević do sada uradio u pogledu stabilizacije budžeta i stvaranja preduslova za podršku razvoju opštine.\n"Naša namjera je da budemo podrška onima kojima je ona i potrebna", rekao je Đokić.\nOn je ocijenio da se ova opština vidljivo počela oporavljati od poplava 2014. godine, kada je pretrpjela ogromnu štetu.\n"Vlada Republike Srpsike treba o tome i dalje da vodi računa zato što će to biti proces koji će trajati ovdje još nekoliko godina", kaže Đokić.\nOn je podsjetio na pomoć Vlade Srpske u 2014. godini, posebno na 13,5 miliona KM za vaučere podrške stanovništvu i podršku uređenju lokalne zajednice sa međunarodnim donatorima.\nNačelnik opštine Šamac Đorđe Milićević istakao je da je ključno da se sagleda privredno stanje na ovom području, dodajući da je sa ministrima danas posjetio jedan od najznačajnijih privrednih subjekata iz oblasti proizvodnje u ovoj opštini.\nOn je dodao da su ministri danas obećali podršku određenim razvojnim projektima.\nMilićević je zahvalio ministrima na dosadašnjoj pomoći kada je riječ o Fondu zaštite životne sredine i opremanju komunalnog preduzeća, gdje je prošle godine uplaćeno 50.000 KM za nabavku opreme, te su dobili garancije za dalji nastavak opremanja tog preduzeća.\nOn je istakao da je ovoj opštini, čiji su budžetski kapaciteti ograničeni kada je riječ o podršci privredi, izuzetno potrebna podrška Vlade Republike Srpske.\n"Drago mi je da je Vlada Republike Srpske prepoznala naš rad u posljednje dvije godine na stabilizaciji lokalnog budžeta, infrastrukturi i uređenju grada, te privlačenju novih investitora", rekao je Milićević.\nOn je zahvalio Vladi Srpske za odobrenih 400.000 KM za projekte u ovoj opštini, koji će, kako je naveo, biti od velikog značaja.\nMinistar trgovine i turizma Republike Srpske Predrag Gluhaković istakao je da je Vlada prepoznala opštinu Šamac kao "kapiju u tom dijelu Srpske koja zaslužuje posebnu pažnju".\nOn je dodao da je na današnjem sastanku razgovarano i o projektima koji se tiču razvoja turizma i trgovine, te unapređenju marketinga ovog regiona, odnosno njihove bolje promocije.


Zapadni Balkan - Ubrzanje motora rasta i prosperiteta - European Western Balkans\nSedište Svetske banke; Foto: Flickr / Svetska banka\nBEOGRAD – Zemljama zapadnog Balkana biće potrebno šest decenija da dostignu nivo dohotka Evropske unije (EU) ako njihov privredni rast nastavi da se kreće stopama ostvarenim između 1995. i 2015. godine, navodi se u najnovijem izveštaju Svetske banke koji je danas predstavljen u Beču.\nU saopštenju Svetske banke piše da izveštaj “Zapadni Balkan: ubrzanje motora rasta i prosperiteta” razmatra kako šest zemalja Zapadnog Balkana – Albanija, Bosna i Hercegovina, Kosovo, bivša jugoslovenska Republika Makedonija i Srbija – mogu da ubrzaju privredni rast i da brže dostignu nivo dohodaka u EU.\n“Poslednjih godina zemlje zapadnog Balkana napredovale su u reformi javnih finansija i regenerisanju privrednog rasta, ali njihovi građani možda još ne osećaju koristi od toga”, rekla je direktorka Svetske banke za zapadni Balkan Linda Van Gelder.\nOna je rekla da “usredsređenost na strukturne reforme može ubrzati privredni rast i poboljšati život ljudi tako da dostigne nivo standarda u EU”. Reforme i makroekonomska stabilnost mogu da pomognu ovim zemljama da godišnje imaju rast oko pet odsto, što bi im omogućilo da dostignu standard EU za dve, umesto šest decenija, navodi se u izveštaju.\nPrivredni rast u zemljama zapadnog Balkana pre 2008. godine u proseku je bio pet do šest odsto godišnje i bio je viši od onog u zemljama EU i u svetu. Nakon finansijske krize taj rast se prepolovio i zaustavio je hvatanje koraka sa životnim standardom u zemljama EU, navodi se u saopštenju Svetske banke.\nZato je njima potreban novi model rasta zasnovan na većoj produktivnosti i investicijama, većem izvozu i većem učešću privatnog sektora u privredi.\n“Privredni rast koji je ostvarivan pre finansijske krize dokaz je potencijala koji imaju zemlje zapadnog Balkana” rekao je na početku predstavljanja studije direktor odeljenja za ekonomsku politiku, finansijska tržišta i carine u Ministarstvu finansija Austrije Harald Vajglajn.\nOn je rekao da je “sada najvažnije da se kao prioritet primene mere koje će podstaći privatne investicije, koje će ojačati regionalnu saradnju i otvarati nova radna mesta”.\nVeći izvoz, veće investicije i veća zaposlenost su prioritet za sve kreatore ekonomske politike, navodi se u izveštaju. Bolja ekonomska saradnja u regionu će povećati učešće izvoza u BDP, a izvoz mora da se udvostruči kako bi se dostigle manje zemlje koje su već članice EU.\nUčešće privatnog sektora u privredama zemalja u kojima državni još uvek vodi glavnu reč u privredi takođe mora da dobije značajniju ulogu. Niska i sporo rastuća produktivnost u zemljama zapadnog Balkana zahteva poboljšanje uslova poslovanja kako bi se privukli privatni investitori i povećao broj privatni firmi.\nNezaposlenost je u ovom regionu skoro dvostruko veća nego u drugim malim zemljama u tranziciji koje su sada članice EU. Polovina stanovništva sposobnog za rad traži posao, a četvrtina ne može da ga nađe.\nZato je ključ u obezbeđenju da što više ljudi učestvuje na tržištu rada. To se može postići tako što će se otkloniti uzroci koji ljude odvraćaju od rada s tim da se istovremeno uklone prepreke za zapošljavanje sa kojima se suočavaju stariji, mladi, žene i manjine, piše u saopštenju.\nSvetska bankaZapadni Balkan


Greška za greškom: Bajdenu – ne budi Obama - Sputnjik Srbija\n08:32 27.02.2021 (osveženo 08:41 27.02.2021) Preuzmite kraći link\nRuski senator Aleksej Puškov prokomentarisao je najavu američkih zvaničnika da će Rusiji uvesti nove sankcije rekavši da se sve to radi po uzoru na nekadašnjeg „demokratskog gurua“ Baraka Obame.\n„Sa jedne strane bombarduju Siriju, sa druge uvode nova ograničenja Rusiji. Žure da obraduju svet, a pre svega rusofobsku publiku, kao što je to svojevremeno činio njihov guru Barak Obama koji je upropastio po pitanju spoljne politike SAD sve što je mogao“, napisao je Puškov na svom Telegram nalogu.\nRuski mediji podsećaju da je portparolka Bele kuće Džen Psaki izjavila novinarima da SAD planiraju da uvedu nove sankcije Rusiji u narednih „nekoliko nedelja“.\nOna je naglasila da nove će nove sankcije uključiti nekoliko „komponenata“ ograničenja, pre svega zbog navodnog mešanja Moskve u američke izbore, hakerske napade, kao i za navodne nagrade talibanima za broj ubijenih američkih vojnika.\nsankcije, Puškov, SAD, Rusija


Da li blokada računa umanjuje ekonomsku i finansijsku sposobnost kanidata/ponuđača, odnosno da li je blokada računa eliminatoran uslov u postupku jn?\nNOVI STAV AGENCIJE:\nEkonomske i finansijske zahtjeve iz člana 47. Zakona o javnim nabavkama (u daljem tekstu: Zakon) za kandidate/ponuđače ugovorni organ može utvrditi tamo gdje smatra da je to potrebno, kako bi bio siguran da je ponuđač, kojem će biti dodijeljen ugovor, sposoban da realizuje predmet ugovora. U skladu sa članom 44. Zakona, zahtjevi koji se odnose na ekonomsko i finansijsko stanje kandidata/ponuđača, su minimalni i moraju biti povezani i proporcionalni predmetu ugovora i ne smiju imati ograničavajući efekat na konkurenciju.\nČlan 47. Zakona, u tačkama a) do d) navodi uslove, kao i dokaze koji se mogu zahtijevati, i isti se mogu odnositi na odgovarajuća pisma izdata od banaka ili drugih finansijskih institucija, garancije za pokriće osiguranja od odgovornosti za realizaciju ugovora, poslovne bilanse ili izvode iz poslovnih bilansa (ne duže od tri godine), te izjavu o ukupnom prometu (ne duže od tri godine).\nUgovorni organ u tenderskoj dokumentaciji precizira koju referencu ili reference kandidati, odnosno ponuđači trebaju osigurati i za koji vremenski period, kako bi dokazali svoju ekonomsku i finansijsku sposobnost. Kandidati/ponuđači koji ne dostave zahtijevanu dokumentaciju ili koji istu dostave, ali ne ispunjavaju postavljene uslove, ugovorni organ odbacuje.\nDetaljnije, članom 47. stav (1) tačka a) Zakona je propisano da ugovorni organ u tenderskoj dokumentaciji može utvrditi minimalne uslove u pogledu ekonomske i finansijske sposobnosti kandidata/ponuđača putem odgovarajućeg dokumenta koji izdaje banka ili druga finansijska institucija, a kojim se dokazuje ekonomsko-finansijska sposobnost u pogledu činjenica koje se mogu dokazati iz dokumenata koje izdaje banka ili druga finansijska institucija u skladu s pozitivnim propisima.\nPrilog XII Dio I Direktive 24/2018 definiše dokaze koji se mogu zahtijevati u pogledu ekonomske i finansijske sposobnosti privrednih subjekata. Kao jedan od mogućih dokaza navode se i “odgovarajući bankovni izvaci”.\nDakle, član 47. Zakona je usklađen sa Direktivom i ostavlja mogućnost ugovornim organima da utvrde zahtjeve za ekonomsko-finansijsku sposobnost na način da ponuđači istu dokazuju odgovarajućim dokumentima koje izdaje banka ili druga finansijska institucija.\nU tom pogledu, i u Bosni i Hercegovini i u zemljama članicama EU, se kao jedan od uslova postavlja i uslov koji se tiče blokade računa. Međutim, praksa u Bosni i Hercegovini je ograničena samo na postavljanje takvog uslova i zahtjevanje dokaza, dok je u praksi u EU takav uslov detaljnije razrađen. Tako npr. u tenderskim dokumentacijama u Republici Hrvatskoj se u tom pogledu navodi da „Gospodarski subjekt mora dokazati da mu račun u poslednjih 6 mjeseci nije bio blokiran više od 7 dana neprekidno, te ne više od 15 dana ukupno“.\nDakle, radi se o tome da je praksa u EU pokazala da neprekidna blokada računa u trajanju dužem od 7 dana, odnosno trajanje blokade računa od 15 dana ukupno u razdoblju od 6 mjeseci može ugroziti kandidatovu/ponuđačevu sposobnost pravodobnog podmirivanja svih obaveza koje nastaju kao rezultat poslovnih procesa.\nShodno navedenom, ne postoje smetnje da se pomenuta praksa EU primjenjuje i u postupcima javnih nabavki u Bosni i Hercegovini, te da „kraća“ blokada računa nema uticaja na ekonomsku i finansijsku sposobnost kandidata/ponuđača.


Turistička organizacija Beograda na 43. Međunarodnom sajmu turizma u Beogradu - Beogradski Portal\nNa najznačajnijoj sajamskoj manifestaciji u našem regionu – 43. Međunarodnom sajmu turizma u Beogradu, Turistička organizacija Beograda će od 24. do 27. marta predstaviti Beograd kao atraktivnu, urbanu i poželjnu destinaciju za goste iz zemlje i sveta, sa posebnim fokusom na nove sadržaje koji će biti aktuelni u ovoj sezoni, saopšteno je iz ove ustanove.\nU Hali 4 Beogradskog sajma, posetioci štanda Beograda upoznaće se sa turističkom ponudom svih 17 beogradskih opština, beogradskih muzeja, bogatim kalendarom događaja u ovoj godini i imaće priliku da učestvuju u nagradnoj igri „Koliko poznajete Beograd” i osvoje turističke obilaske.\nU okviru poslovnih aktivnosti, Turistička organizacija Beograda i Turistička organizacija Budve će na štandu Beograda potpisati protokol o saradnji gradova u oblasti turizma, ugostiteljstva, kulture i sporta, radi unapređenja turističke razmene i ukupne turističke ponude gradova potpisnica.\nCentralni događaj Turističke organizacije Beograda biće predstavljanje nove promotivne kampanje za 2022. godinu kada će premijerno biti prikazana serija novih turističkih filmova o najznačajnijim turističkim atrakcijama našeg grada, kulturi, istoriji i lokalnom načinu života. Filmovi su urađeni u saradnji sa nagrađivanim autorom Dušanom Stojančevićem, a promociji će prisustvovati i glumci iz filmova.\nTokom trajanja sajma, poseban fokus prezentacije turizma grada biće stavljen na ponudu beogradskih muzeja koji će na štandu Beograda biti predstavljeni različitim interaktivnim sadržajima. Muzej grada Beograda će predstaviti VR izložbu Ivo Andrić, posvećenu našem nobelovcu, a Narodni muzej programe u Muzeju Vuka i Dositeja. Posetioci će imati priliku da se upoznaju sa postavkom Istorijskog muzeja Srbije, programima Doma Jevrema Grujića, ali i da se zabave „Mozgalicama” Muzeja iluzija i da probaju rakiju „Bojkovčanka”, koju predstavlja Muzej rakije.\nU saradnji sa Sekretarijatom za privredu Grada Beograda biće predstavljene nove publikacije Gradska zdanja, istorijske kuće i legati, kao i ponuda istorijske baštine i kulture naše prestonice.\nNaši poznati paraolimpijci, reprezentativci u paraplivanju i paraatletici Petar Milenković i Saška Sokolov će zajedno za članom UO Paraolimpijskog komiteta Srbije i selektorom paraplivačke reprezentacije Srbije Borisom Maleševićem promovisati paraolimpijske sportove. Da je Beograd grad sporta, potvrdiće i promocija Beogradskog maratona.\nJednu od popularnih beogradskih manifestacija Beogradski noćni market predstaviće Javno komunalno preduzeće „Gradske pijace”, navodi se u saopštenju.


Srpska slava - deo kulturnog nasleđa čovečanstva! | Tradicija i običaji\nSrpska slava - deo kulturnog nasleđa čovečanstva! 0 Podeli PODELI TWEET POŠALJI E-MAIL\nSrpska slava - deo kulturnog nasleđa čovečanstva!\nAutor Tamara Sorak 28.11.2014 11:30\nU sedištu Uneska u Parizu, srpska krsna slava je ubrojena u nematerijalnu kulturnu baštinu čovečanstva. Reč je o, ujedno, prvom zvaničnom uvrštavanju nekog našeg nematerijalnog nasleđa na reprezentativnu Uneskovu listu.\n"Izuzetna nam je čast što je slava upisana na svetsku listu. To nas obavezuje da i dalje negujemo slavu u okviru naše tradicije, da se nastavi njeno prenošenje na buduće generacije", istakla je u Parizu za pomoćnica ministra za kulturu Srbije Asja Drača Muntean.\nPogledajte i: Dan kada se iznad Bele kuće vijorila srpska zastava\nNominacija Đurđevdana je odložena za naredno zasedanje. Predlog za unošenje Đurđevdana na listu zajedno su podnele Srbija, Rumunija, Moldavija, Turska, Makedonija i Hrvatska.\nKonkretno, slava je na svetskom nivou dobila srpski epitet, kao blago našeg naroda, odnosno priznanje da je nasleđe koje postoji na našoj teritoriji. Pomoćnica ministra ističe da je bilo uloženo mnogo truda u koordinaciji ministarstava za spoljne poslove i kulturu Republike Srbije sa Centrom za nematerijalno kulturno nasleđe čije je sedište u Etnografskom muzeju u Beogradu da bi se postigao ovaj uspeh.\nŠtaviše, zna se i šta će biti sledeći korak.\n"Već je pokrenuta procedura za nominaciju narodnog kola. Očekujemo da će Komitet Uneska sledeće godine razmotiriti upis ovog našeg nasleđa na svoju listu", otkriva nam pomoćnica ministra za kulturu.


DAMA MEĐU SPECIJALISTIMA\nNakon tri doktora koji su uspješno okončali specijalizaciju i povodom toga bili na prijemu kod direktora JZU Bolnica „Sveti apostol Luka“ Doboj Mladena Gajića, red je došao i na jednu damu.\nNaime, dr Jovana Milekić je uspješno okončala specijalizaciju i na taj način obogatila Internističku službu naše Ustanove sa još jednim specijalistom interne medicine. Pored direktora Gajića, prijemu i sastanku sa dr Milekić, je prisustvovao i zamjenik direktora dr Siniša Marić. Prijem je protekao u ugodnoj atmosferi, uz nezaobilazne teme samog „puta“ dr Milekić do statusa specijaliste, pa do nekih planova menadžmenta za budućnost gdje bi svoje mjesto naravno imali i mladi specijalisti.\nDr Jovana Milekić je nakon završene gimnazije upisala i završila Medicinski fakultet Univerziteta u Beogradu. Pripravnički staž je obavila u Beogradu, a od 2011. godine je zaposlena u Internističkoj službi JZU Bolnica „Sveti apostol Luka“ u Doboju. Specijalizaciju iz interne medicine je upisala i završila na Medicinskom fakultetu Univerziteta u Banjaluci, a specijalizantski staž obavljala u Univerzitetskom kliničkom centru Republike Srpske u Banjaluci i Kliničkom centru Srbije u Beogradu.


Pronalaženje dokumenata u operativnom sistemu Windows 10\nPronađite datoteke u operativnom sistemu Windows 10 koristeći neku od ovih metoda.\nPretraga na traci zadataka: Otkucajte naziv dokumenta (ili neku ključnu reč iz njega), u polje za pretragu na traci zadataka. U odeljku Najbolje podudaranje videćete rezultate vezane za dokumente sa računara i iz usluge OneDrive.\nPretraga u aplikaciji „Istraživač datoteka“: Otvorite Istraživač datoteka sa trake zadataka ili kliknite desnim tasterom na meni Start i izaberite Istraživač datoteka, a zatim u levom oknu izaberite lokaciju za pretragu ili pregled. Na primer, izaberite Ovaj računar da biste izvršili pretragu na svim uređajima i diskovima u sastavu računara ili izaberite Dokumenti da biste potražili samo datoteke sačuvane tamo.\nPoslednji put ažurirano: 20.05.2020.


Njemačko udruženje špeditera i logistike već sada upozorava da bi police supermarketa uskoro mogle biti prazne i traži da se preduzmu mjere koje će učiniti da zanimanje vozača kamiona bude što atraktivnije mladim ljudima.\nNiska plata i loši uslovi rada učinili su taj posao nepopularnim, a upravo nedostatak vozača kamiona biće glavna tema programa četvorodnevnog Sajma transporta i logistike koji u utorak počinje u Minhenu.\nPortparol sajma Stefan Rumel upozorio je da svake godine u Njemačkoj 30.000 vozača kamiona ode u penziju, a da je istovremeno novih vozača tek pola od tog broja.\nViše od trećine vozača u Njemačkoj ima 55 i više godina, tek 2,5 odsto ih je mlađih od 25 godina, a 40 odsto vozača kamiona moglo bi otići u penziju u slledećih 10-15 godina.\nMediji prenose da se istovremeno povećava obim transporta, da je tome doprinelo i snažno povećanje onlajn trgovine, te da nedostatak vozača ne mogu popuniti više ni vozači iz istočnog dijela Evrope.


Cyberpunk 2077 izlazi sledeće godine?\nNeko se izlajao...\nUpdated sreda 03 10 2018 08:12:14\nPosted sreda 03 10 2018 08:10:00\nNove glasine o Cyberpunk 2077 daju nadu da nećemo čekati do 2077. godine da zaigramo ovaj RPG.\nTursko izdanje sajta VG247 primetilo je na Twitter nalogu kompanije Bilkom, koja predstavlja CD Projekt Red u Turskoj, da bi Cyberpunk 2077 trebalo da izađe sledeće godine. Poruka, grubo prevedena sa turskog glasi: ''nova igra Cyberpunk 2077... u 2019. godini!''\nTvit je u međuvremenu uklonjen, ali ostaje pitanje da li ćemo zaista videti ovaj ambiciozni RPG sledeće godine. CD Projekt Red nije dao komentar vezano za ove tvrdnje, kao ni kada ćemo zaista videti igru, ali je poznato da će Cyberpunk 2077 biti igriv na aktuelnim konzolama, što znači da izlazak igre ne bi trebalo da je daleko.\nOno što stiže uskoro iz poljskog studija je Thronebreaker: The Witcher Tales, dok je nedavno prikazan Cyberpunk 2077 gameplay.


Košarkaši BIN-a savladali ekipu Kuršumlije - Glas Zaječara\nHome Sport Košarkaši BIN-a savladali ekipu Kuršumlije\nKošarkaši Bin-a savladali su ekipu Kuršumlije sa ubedljivih 90:63 u 1. kolu II Srpske lige i na taj način stigli do prve pobede u seniorskom takmičenju, piše Glassporta.rs.\nZaječarce je do trijumfa vodio maestralni Marko Perović sa 30 poena. Odlični su bili i mlađani Ognjen Rakić sa 17 i kapiten Bratislav Kostić sa 15. Isto toliko poena upisao je i sjajni strelac Uglješa Mitrović, koji se ovog puta podredio kolektivu i razigravao saigrače.\nNarednog vikenda igrače trenera Nebojše Nikolića očekuje neugodno gostovanje u Lebanu, gde će 16. oktobra odmeriti snage sa ekipom Radana.\nPrethodni tekstRukometaši Zaječara savladali ekipu Bora\nNaredni tekstOdržan Karate kup Timočke Krajine u Boru, drugi deo turnira u Zaječaru 31. oktobra


Očekuje se dobar rod soje, možda rekordan\nНасловна Бач Očekuje se dobar rod soje, možda rekordan\nFoto: RTV (Đorđe Dražić)\nBAČ: Soja, uljarica, koja je u Srbiji ove godine posejana na oko 230 hiljada hektara na poljima izgleda dobro, bolje nego prošle godine u ovo vreme.\nSadašnja, dobra kondicija nagoveštava i dobar rod, moguće čak i rekordan. Domaći prosek bi prema očekivanjima Vukosava Sakovića iz Udruženja Žita Srbije mogao biti „ne manji od 3, 5 tone po hektaru“.\nTo je svakako dobra vest ne samo za poljopivredne proizvodjače, koji će sa dobrim prinosima imati nižu cenu koštanja, nego i za ukupnu proizvodnju u Srbiji jer sa takvim rodom treba očekivati da bismo pored zadovoljenja domaćih potreba mogli izvesti oko 350 hiljada tona soje.\nKada su cene u pitanju treba podsetiti da se one formiraju na svetskom tržištu i da zavise, pre svega, od ponude i potražnje. Situacija na svetskoj berzi se preslikava na našem terenu, umanjena ili uvećana za troškove uvoza ili izvoza , a ono što je sasvim sugurno je da cena soje beleži pad u celom svetu. Primera radi u maju je tona soje iznosila 340 evra dok se prošle nedelje za tonu moglo dobiti 330 evra i cena je i dalje u padu.\n„Ono što je sigurno je da svi oni koji su soju prodali terminski još ranije , počevši od maja, imali su bolju cenu nego što je to u ovom trenutku i sigurno nisu napravili loš posao. Prema podacima kojima mi raspolažemo do sada je prodato nešto više od 70 hiljada tona soje“ kaže Vukosav Saković.\nPoljoprivrednici iz Bača gde se soja najviše i gaji očekuju dobre prinose ali ne znaju po kojoj ceni će prodati svoju robu.\n„U ovom trenutku soja je u izvanrednom stanju ali će krajnji prinos odrediti vremenski uslovi u narednom periodu. Siguran plasman je ključni faktor u proizvodnji soje a u tome nam pomaže lokalna zadruga. Kada je reč o ceni smatram da ne bi smela biti isdpod 40 dinara za kilogram“, kaže Vinko Osičan iz Bača.\nPogledaj: Skoro sedam odsto više proizvođačke cene – najviše voća?\nSličnog je mišljenja i Milenko Tubak čija računica kaže da bi sa cenom od 40 dinara za kilogram pokrirli troškove i ostvarili minimum zarade.\nПретходни текст: Najavljeno isključenje struje za utorak (18.08.)\nСледећи текстLabudovi – najlepši ukras Bačke Palanke (VIDEO)


Reportaža: Grof Sava Vladislavić u svom Gacku na svojim danima (VIDEO) | Herceg Televizija Trebinje\nReportaža: Grof Sava Vladislavić u svom Gacku na svojim danima (VIDEO)\nNa hercegovačkom kršu i lomnim njivama, kroz vijekove su stasavali junaci i pametari, kojima su na pomen imena i prezimena, ljudi ustajali i kape skidali da im poštu na znamen odaju. Grofu Savi Vladislaviću je trebalo da zadivi veliku Rusiju i mudrog Petra Velikog, pa da ga i u Hercegovini izdignu na mjesto koje mu s pravom pripada.\nNakon Rusije, bratske Srbije, i u svom rodnom Gacku, stigao je prije skoro deceniju, spomen bistom na svoj trg, na svoju zemlju, među svoju braću, kojima je, kako knjige kažu, darivao svoja životna djela, velika kao slavna Rusija.\nEto tako, Grof Sava Vladislavić dobi i svoje dane s početka juna mjeseca ove 2018. godine, koje njemu u spomen ponosno rade i nose, njemu bez djece, njegova hercegovačka djeca i ljudi koji ga s pravom uvažavaju, kapu skidaju, poštuju i vole, ne dajući, da za buduća pokoljenja bude zaboravljen.\nKulturno umjetničko društvo sa njegovim imenom uz bratske goste iz Srbije i Rusije prirediše bogat kulturno-umjetnički program za pamćenje.


Beta 9. novembra 2019. 10:05\nALO – „Auto-putem brzina i do 150 kilometara na sat“, o izjavi direktora Puteva Srbije Zorana Drobnjaka o ograničenju brzine na auto-putevima.\nBLIC – „Ograničenje brzine 130 km na sat, na nekim deonicama tolerancija do 150“, o najavi direktora Puteva Srbije. O sastanku ministra spoljnih poslova Ivice Dačića i direktora Radne grupe 231 Biroa Stejt departmenta za medjunarodnu bezbednost i kontrolu naoružanja Tomasa Zarzeckog „Bez sankcija Amerike zbog ruskog oružja“.\nVEČERNJE NOVOSTI – O protestu Zagreba zbog postavljanja spomen ploče general-majoru JNA Mladenu Bratiću koji je komandovao napadom na Vukovar „Bratić smeta, dok veličaju Barešića“. List piše o pozivu za saslušanje pred Specijalnim sudom za zločine OVK u Hagu koji je upućen predsedniku kosovske skupštine Kadriju Veseljiju „Tvorac zla ‘žute kuće’ ide na sud“. O predlogu direktora Puteva Srbije Zorana Drobnjaka „Policija da ne kažnjava do 150 kilometara na čas“.\nDANAS – Za list govori uzbunjivač iz valjevskog „Krušika“ Aleksandar Obradović koji je zbog svojih objava osudjen na kućni pritvor: „Vrh vlasti isisava novac iz vojnih fabrika“. „Srbija ne veruje RTS-u“, istraživanje Fondacije Konrad Adenauer o poverenju u javni servis.\nSRPSKI TELEGRAF – „Makron: Pored Srbije tampirana bomba“, list piše o navodima da Bosni i Hercegovini preti povratak džihadista, zbog „paklene mašine koja ozkucava tik-tak“. „Dodik: To je istina na koju dugo ukazujem, ovo je opasnost za celu EU“.\nINFORMER – Izveštaj lista sa novog autoputa koji će danas biti pušten u saobraćaj pod naslovom „Do Bugarske za tri sata“.\nKURIR – List piše o najavi predsednika Srbije Aleksandra Vučića da će se u ponedeljak sastati u Parizu sa predsednikom Francuske Emanuelom Makronom „Vučić u Ženevi: Pitaću Makrona ko može u EU“.\nPOLITIKA – „Danas otvaranje istočnog kraka Koridora 10“, o završetku kompletne deonice autoputa do granice s Bugarskom. List na naslovnoj strani najavljuje intervju sa šefom diplomatije Indije Subramanjamom Džaišankarom „Ekonomske veze Srbije i Indije će jačati nezavisno od EU“. „I zabrana pušenja uslov za ulazak u EU“, o tome šta donosi Poglavlje 28.


bslz.org | Smotre predškolske i dece iz nižih razreda osnovnih škola na temu bezbednosti u saobraćaju\nNacionalna „Strategija bezbednosti saobraćaja na putevima u Republici Srbiji za period od 2015-2020. godine“, u okviru ciljeva predviđa da do 2020. godine nema poginule dece u saobraćaju i da se prepolovi broj teško povređene dece u odnosu na 2011. godinu. Imajući to u vidu, Agencija za bezbednost saobraćaja (ABS) je predvidela intenziviranje aktivnosti u ovoj oblasti. Aktivnosti su pre svega usmerene na unapređenje bezbednosti dece u saobraćaju, kroz kvalitetnije saobraćajno obrazovanje dece. Takmičenja i smotre dece su se u drugim disciplinama pokazali kao modeli koji omogućavaju savladavanje različitih tema na efikasan način, ali i kao način za usvajanje novih znanja. U okviru ovog projekta izrađena je metodologija sprovođenja smotri predškolske i dece iz nižih razreda osnovnih škola na temu bezbednosti saobraćaja, pod nazivom "Pažljivkova smotra". Na taj način ABS je započela sistemski da utiče na saobraćajno obrazovanje i vaspitanje, održivim merama. Pored toga, u ovom projektu je izvršen pregled relevantne literature u svetu i kod nas, a izvršen je i odabir i obuka moderatora smotri, koje prati odgovarajuće uputstvo. Za vaspitače-ice i učitelje-ice, je takođe izrađeno odgovarajuće uputstvo za pripremu dece za smotru. Konačno, projekat je pokriven video materijalom sa opštinskih i republičke smotre. „Pažljivkova smotra“ realizovana je na 3 nivoa: školska, opštinska i republička smotra. U okviru smotre na školskom nivou učestvovalo je preko 5.000 predškolaca i učenika, od kojih je se njih oko 400 plasiralo na opštinsku smotru, da bi se na republičku smotru plasiralo 48 učenika i predškolaca.\nProjekat „Smotre predškolske i dece iz nižih razreda osnovnih škola na temu bezbednosti u saobraćaju “ pokrenula je Agencija za bezbednost saobraćaja Republike Srbije, sa ciljem intenziviranja saobraćajnog obrazovanje i vaspitanja održivim merama. Sam projekat, koncipiran je na izradi metodologije za realizaciju smotre na nivou svih predškolskih ustanova (PU) i osnovnih škola (OŠ) u Republici Srbiji, i pripremom svih pratećih radnih materijala neophodnih za realizaciju smotre. Takođe, projekat je podrazumevao i testiranje metodologije u realizaciji pilot smotre na nivou pet PU i OŠ. U realizaciji projektnih aktivnosti izvršilac (BSLZ) je iskazao spremnost da se smotre realizuju u pet lokalnih samouprava, čime su značajno premašena očekivanja projektnog zadatka, ali i mogućnosti testiranja realizacije smotri za decu u različitim okruženjima. Nakon održanih smotri, izrađena je evaluacija i unapređenje same metodologije sa planom za realizaciju „Pažljivkove smotre“ u naredne dve školske godine.\nCilj projekta je unapređenje procesa saobraćajnog vaspitanja i obrazovanja dece i učenika, a posebno:\npodsticanje roditelja da se više druže sa decom i pričaju o tome kako biti bezbedan u saobraćaju,\npodsticanje i unapređenje saobraćajnog obrazovanja i vaspitanja u predškolskim ustanovama i u osnovnim školama,\nunapređenje svesti i ponašanja odraslih i dece u saobraćaju,\nvrednovanje i nagrađivanje onih koji rade više i bolje od drugih u korist bezbednog učešća u saobraćaju.\nU odabranim lokalnim smoupravama realizovana je prva, druga i četvrta faza– (pred)školske smotre – u predškolskim ustanovama (PU) i osnovnim školama (OŠ) koje su prihvatile da učestvuju u pilot smotri. (Pred)školske smotre u prvoj fazi su održane u prostorima PU/OŠ, tj. u učionicama, putem testa. Test za predškolce je obuhvatao 8 radnih zadataka, dok je test za prvi razred obuhvatao 15, a za drugi razred 19 pitanja. U testiranju je ukupno učestvovalo 5256 dece.\nOdabirom 5 specifičnih lokalnih samouprava u pilot projektu „Pažljivkova smotra“ 2017. godine, dokazana je mogućnost realizacije smotre u takvim i sličnim sredinama. Naime, u Temerinu je testirana smotra na mađarskom jezinu i to ne samo u prvom nivou (u vidu testa), već i u formi kviza. Smotra je protekla bez poteškoća u radu. Imajući u vidu veliku razuđenost pojedinih područja Republike Srbije, u pilot projektu je dokazana mogućnost neometane realizacije i u ovakvim uslovima, realizacijom „Pažljivkove smotre“ na teritoriji Opštine Čajetina. U gradu Vranju proverene su mogućnosti organizacije smotre u gradu, tj. u većoj jedinici lokalne samouprave, pri čemu nije bilo problema u organizaciji. U gradskoj opštini Savski Venac dokazana je mogućnost realizacije „Pažljivkove smotre“ u Beogradu. Takođe, u Vrnjačkoj Banji su dokazane mogućnosti organizacije smotre na prosečnoj opštini u centralnoj Srbiji i mogućnosti organizacije republičke smotre. U ovoj fazi, realizovane su opštinske smotre u formi kviza, gde su se takmičile ekipe predstavnici svih PU i OŠ iz svake opštine. Pobedničke ekipe, plasirale su se na republičko takmičenje koje je održano u Vrnjačkoj Banji.\n„Pažljivkova smotra“ je uspešno završena finalnom smotrom u Vrnjačkoj Banji. Prvoplasirane ekipe predškolskog uzrasta, uzrasta prvog i drugog razreda iz Vrnjačke Banje, Temerina, Čajetine i Vranja, plasirale su se na republičku Pažljivkovu smotru. Republička smotra održana u kongresnom centru hotela Zvezda, a u saradnji sa Savetima za bezbednost saobraćaja Vrnjačke Banje, Temerina, Čajetine i Vranja.\nU kategoriji predškolaca, pobedu je odnela ekipa iz Čajetine, dok su drugoplasirani i trećeplasirani bile ekipe iz Vranja i Temerina. U kategoriji prvog razreda, prvo mesto je osvojila ekipa iz Vranja, drugo Temerin, treće Vrnjačka Banja, dok je u kategoriji drugi razred, prvo mesto osvojila Vrnjačka Banja, drugo Čajetina a treće Vranje.\nZa pokazano zavidno znanje, mališani su nagrađeni vrednim nagradama. Pored pehara, medalja i diploma, svi članovi prvoplasiranih ekipa u sve tri kategorije dobili su tablet računar, članovi drugoplasiranih ekipa dobili su edukativnu igru - svet saobraćajnih znakova, a trećeplasirani su dobili rančeve sa knjigom "Pažljivkova pravila u saobraćaju".


Lokalna samouprava – Page 73 – Knjaževačke vesti\nHome / Lokalna samouprava (page 73)\nPredsednik opštine Knjaževac Milan Đokić i Romano Rosi, vlasnik i i direktor italijanske kompanije ”Prodžeti” danas su potpisali ugovor o prodaji građevinskog zemljišta u industrijskoj zoni, u Knjaževcu gde će nići nova fabrika i ujedno se realizovati prva grinfild investicije ...\nKako nezvanično saznajemo turska tekstilna kompanija ‘Denim trend’ je zakupila pogon nekadasnje ‘Tine’ u Minićevu. Radi se o kompaniji koja izvozi u preko 40 zemalja sveta i ima ugovore sa brendovima Levi’s,Pierre Cardin,Scotch and Soda,Zara itd. Imaju velike planove sto ...\nOpština Knjaževac raspisala je oglas o davanju u zakup na korišćenje poljoprivrednog zemljišta u državnoj svojini. Pravo učešća u javnom nadmetanju imaju fizička i pravna lica, koja su upisana u registar poljoprivrednih gazdinstava. Rok za podnošenje dokumentacije je 31. jul, ...\nOpština Knjaževac raspisala je konkurs za izbor korisnika za dodelu podsticajnih sredstava za razvoj ovčarstva i kozarstva iz Bužetskog fonda za razvoj poljoprivrede. Biće subvencionisana registrovana poljoproivredna gazdinstva za nabavku umatičenih priplodnih grla ovaca i koza u ukupnom iznosu od ...\nOpština Knjaževac je početkom jula u Lucernu dobila prestižnu nagradu EVROPSKE BIZNIS SKUPŠTINE kao region atraktivan za nove investicije. Nagrade su dodeljivane u četiri kategorija: biznis, zdravstvo, obrazovanje i regioni atraktivni za nove investicije. Opština Knjaževac se našla u društvu ...


Školski portal ‐ Mali odmor ‐ Osnovci u Srbiji stiču veštine za 21. vek\nPovodom Međunarodnog dana obrazovanja objavljeni su rezultati trenutno najvećeg obrazovnog programa u regionu.\nTokom dve godine regionalnog programa „Škole za 21. vek“ koji sprovodi British Council sa ciljem da doprinese razvoju kritičkog mišljenja, rešavanja problema i programiranja kod milion učenika uzrasta od 10 do 15 godina širom zapadnog Balkana, u Srbiji je donirano 34.828 mikrobit uređaja i, za primenu novih veština i tehnika u nastavi, obučeno više od 3300 nastavnika i 700 direktora škola.\n„Za Srbiju je strateški važno ulaganje u obrazovanje i nauku jer to je preduslov za digitalizaciju i transfromaciju našeg društva. Zahvalni smo britanskoj Vladi i British Council-u na prilici da naši učenici budu deo programa „Škole za 21. vek” zajedno sa decom iz čitavog regiona Zapadnog Balkana, pre svega zbog svog jedinstvenog doprinosa nastavnoj praksi.\nNaša zemlja je na putu reforme obrazovanja, a ovaj projekat je usaglašen sa ciljevima postojeće reforme, kao i u skladu sa Strategijom obrazovanja za period do 2027. godine“, - izjavio je Branko Ružić, ministar prosvete, nauke i tehnološkog razvoja.\nTehnike i veštine iz oblasti kritičkog mišljenja i rešavanja problema, kao i donirani uređaji mogu se primenjivati u okviru bilo kog nastavnog predmeta, ne samo na časovima informatike. Dodatno, programom se podstiče i osnivanje sekcija za programiranje kao vannastavne aktivnosti u svakoj od škola koje učestvuju u programu


Од понедељка прекид штрајка у ФОМ-у | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Od ponedeljka prekid štrajka u FOM-u\nOd ponedeljka prekid štrajka u FOM-u\nBeograd, 14. novembar 2014. — Sindikat „Sloga“ prokupačke Fabrike obojenih metala (FOM) postigao je danas dogovor sa poslovodstvom o prekidu štrajka.\nPregovori između štrajkačkog odbora i poslovodstva fabrike su upravo završeni, ali će se štrajk formalno završiti tek u ponedeljak 17. novembra kada prva uplata zarade legne na račune radnika, poručuje Slavoljub Popović, predsednik Sindikata koji je u sastavu Udruženih sindikata Srbije „Sloga“.\nTokom vikenda u toj fabrici radiće službe koje su u dežurstvu, a sam štrajk i njegova zvanična odjava isključivo će zavisiti od samog početka realizacije današnjeg dogovora.\nPopović je današnje pregovore ocenio kao prvi ozbiljan korak u rešavanju njihovih štrajkačkih zahteva i rekao da su od večinskog vlasnika Dragana Živkovića koji je bio prisutan dobili i pismenu garanciju.\nDokument kojim su se sporazumeli je nakon sastanka zajednički pročitan radnicima u krugu fabrike, koji su se složili sa postignutim i sada se samo očekuje početak konkretne realizacije dogovorenog.\nPrema sporazumu, radnici će u ponedeljak 17. novembra dobiti septembarsku zaradu, 26. novembra prvu polovinu oktobarske, a njen drugi deo već 1. decembra.\nNakon toga bi trebalo da se krene sa redovnošću u isplati zarada, rekao je Popović.\nOn je istakao i važnost da je dogovorom postignuto da se svim zaposlenima koji su dve nedelje u štrajku radno vreme obračuna kao puno vreme provedeno na poslu.\nŠto se tiče isplata zaostalih zarada i uplata za PIO i zdravstveno osiguranje, a koje se duguju radnicima u periodu do septembra ove godine, on je kazao da će se one isplaćivati u kontinuitetu i prema daljim dogovorima sa poslovodstvom FOM-a od 1. januara 2015. godine.\nPopović se zahvalio centrali Udruženih sindikata Srbije „Sloga“ i predsedniku Veselinoviću na svakodnevnoj tehničkoj i drugoj podršci koju je imao tokom dvonedeljnog štrajka, kao i gospođi Olgi Kićanović iz Agencije za mirno rešavanje radnih sporova koja je pokazala interesovanje za problem u njihovom preduzeću.\nDakle, nema opuštanja, na redu je vikend, a onda i ponedeljak kada bi dogovor koji je danas sklopljen između sindikata i poslovodstva FOM-a počeo sa realizacijom.\nNAZAD: Gradonačelnik Beograda da raspusti Radnu grupu!\nNAPRED: Protestna šetnja radnika JKP “Izvor“


A. J. 21. maja 2022. 20:25\n‘Ulična inteligencija’ i sposobnost snalaženja smatraju se prednostima jer su veštine koje nam pomažu da preživimo, a kod četiri znaka Zodijaka one baš i nisu razvijene što ih stavlja na ovu listu.\nOvaj je horoskopski znak lako prevariti i poverovaće u skoro sve, i to bez da uopšte pokuša da proveri govorite li istinu. Zbog toga je Vodoliju vrlo lako iskoristiti, ali i slomiti joj srce.\nOvaj horoskopski znak iznenađujuće je loš u igranju umnih igrica, iako ostavlja drugačiji utisak. Škorpiju je lako prevariti jer, iako uopšteno ne veruje ljudima, ona nekolicina kojoj veruje od njih će napraviti najveću budalu. To ih tera da zažale zbog svojih odluka i dovode u pitanje poverenje.\nLako se zavara da mu je neko prijatelji ili neprijatelj i jako je osetljiv. Nisu naravno ni blesavi ni nerazumni, već samo otvorenog srca. Rakovi uvek svet gledaju kroz ružičaste naočare, kao da zlo ne postoji…\nNeverovatni su kao partneri u raznim odnosima, zbog čega ih drugi često uzimaju zdravo za gotovo. Oni nemaju sposobnost da vide stvari kroz prizmu negativnog zbog čega će svima dati beskrajno mnogo šansi. To je jedan od glavnih razloga zašto se uvek osećaju prevareno i izdano, piše Times of India.


Uhapšena tri mladića nakon incidenta na svadbi u Banjaluci - BIGportal.ba\n27 Jula, 2021 27 Jula, 2021 0119\nBanjalučani Aleksandar (27) i Anđelo (24) Miletić te Strahinja Arambašić (27) uhapšeni su zbog sumnje da su proteklog vikenda na svadbi u Banjaluci učestvovali u sukobu u kojem je teško povrijeđen Siniša B. (31) koji je uboden nožem u oko.\nSve se desilo u subotu u banjalučkom naselju Motike, a policija je u nedjelju uhapsila Dragana Gojića, jednog od osumnjičenih u ovom slučaju, dok je pomenuti trojac bio u bjekstvu i uhapšen juče.\nKako je saopšteno iz policije, nadležnoj policijskoj stanici Policijske uprave Banjaluka, 24. jula oko 21 čas, prijavljeno je, da su u banjalučkom naselju Motike, u prostorijama svadbenog salona, jednom licu nanesene povrede nožem.\n“Policijski službenici su 26.jula uhapsili tri lica inicijala A.M., A.M. i S.A. iz Banjaluke zbog postojanja osnova sumnje da se mogu dovesti u vezu sa navedenim događajem”, navode iz policije.\nDodaju da je S.A. podvrgnut ispitivanju na prisustvo opojne droge u organizmu, kojom prilikom je utvrđeno prisustvo opojne droge kokain i amfetamin, dok je A.M. odbio da se podvrgne ispitivanju.\nO svemu je obaviješten dežurni tužilac Okružnog javnog tužilaštva Banjaluka koji se izjasnio da se radi o krivičnom djelu teška tjelesna povreda.\nPolicija nastavlja rad u ovom slučaju.\nMediji nezvanično prenose da je navodno svađa izbila zbog muzike, ali zvanično motiv sukoba nije saopšten.\nPovrijeđeni muškarac je prevezen na UKC RS i hospitalizovan u Klinici za neurohirurgiju.


Beta 10. maja 2022. 22:00\nDevet organizacija i udruženja kojima je Ministarstvo za brigu o porodici i demografiju odobrilo 630.000 evra osnovano je neposredno pre raspisivanja konkursa i to preregistracijom već postojećih udruženja koja godinama pre toga nisu ni bila aktivna, piše portal Insajder.\nMinistarstvo dodeljuje ta sredstva za projekte za poboljšanje socijalnog položaja žena i sprečavanje porodičnog nasilja.\nKako je pokazalo istraživanje Insajdera, sva udruženja su prilikom preregistracije sedišta prebacila u Beograd, promenila zastupnike i oblast delovanja.\n„Kako bi ispunili uslove konkursa u svojim statutima kao ciljeve sada navode socijalnu sigurnost žena i prevenciju nasilja, a do tada su se bavili zaštitom Roma, radnika, osoba sa invaliditetom, promocijom sporta i kulture“, piše taj portal.\nNa pitanje Insajdera koje reference imaju udruženja koja su dobila najviše novca, iz Ministarstva za brigu o porodici naveli su da svi mogu da se prijave, a da su kriterijumi striktni.\n„Kriterijumi su striktni i izuzetno jasno definisani i ne postoji mogućnost da bilo ko, ko nema odgovarajuće kapacitete, znanje i iskustvo iz navedenih oblasti, može da dodje do sredstava opredeljenih za tu namenu“, navodi se u odgovoru Ministarstva.\nIz Insajdera su istakli da nijedna od organizacija koja je dobila sredstva na konkursu tog ministarstva nema sajt, niti se mogu naći informacije o organizovanju dogadjaja ili sprovodjenju projekata u vezi sa zaštitom žena.\n„Čak četiri organizacije koje su nastale neposredno pre raspisivanja konkursa izmenom statuta i rukovodstva nekih drugih udruženja, sada su registrovane na istoj adresi – Terazije 23/207.\nNa prijavljenoj adresi, u zgradi u kojoj se nalazi i Privredna komore Srbije, navode da nikada nisu čuli za te organizacije, niti primili poštu na njihovo ime“, piše Insajder.\nUdruženjima koja imaju zvanične internet prezentacije i koje se godinama bave pitanjima položaja žena opredeljeno je ukupno oko 150.000 evra.


Vesti online / Vesti / Svet / Kina pokrenula akciju: Prijavi kolegu koji puši\nKina pokrenula akciju: Prijavi kolegu koji puši\nNajstroži zakon protiv pušenja u istoriji Kine, koji je u ponedeljak stupio na snagu, predviđa novčane kazne bez presedana i telefonsku liniju za prijavu prestupnika, ali je i dalje prisutan i strah od lošeg sprovođenja.\nMože li zakon da spreči Kineze da purnjaju?\nZakon je zabranio pušenje u kancelarijama, restoranima, hotelima i bolnicama, a za kršenje zabrane predviđena je kazna do 1.600 dolara.\nProstori koji više puta budu ignorisali zabranu, mogu da izgube licencu za rad, dok će pojedinci koji budu uhvaćeni da puše, biti kažnjeni sa oko 200 juana.\nPored zatvorenih prostora, zakon zabranjuje pušenje i na nekim otvorenim prostorima, koji su blizu škola, bolnica i sportskih objekata.\nUprkos vladinoj kampanji upozorenja putem plakata u restoranima i preduzećima, postoje mnoge sumnje da će zakon biti efikasno primenjivan.\nPredsednik Udruženja za kontrolu pušenja Đang Jianšu je istakao da su potencijalno problematični noćni klubovi i da su tu ključni vlasnici, koji imaju odgovornost da obezbede da se u njihovim prostorima ne puši.\nZdravstveni inspektori će biti zaduženi za sprovođenje zakona i obavaljanje kontrole i delovanje po pozivu javnosti. U Pekingu su istaknuti plakati, a vlada je pokrenula kampanju i na društvenim mrežama, gde će objavljivati slike pušača koji su uhvaćeni na delu.\nMeđutim, neki restorani, koje je u ponedeljak posetio novinar AFP, nisu bili upoznati sa propisima.\nSVET Uprkos zabranama, sve više pušača\nSVET Pakao za pušače: Ko zapali cigaretu, kazna 200 €\nZDRAVLJE Pušači, ove četiri namirnice očistiće vam pluća od nikotina\nDRUŠTVO Trećina Srbije na nikotinu


Presude za nasilje u parlamentu: Bivši šef policije osuđen na 18 godina zatvora :: Region\nIzvor: Foto: RAS Srbija\n15.03.2019. 15:25 ➔ 18:11\nPresude za nasilje u parlamentu: Bivši šef policije osuđen na 18 godina zatvora\nBivši ministar makedonske policije Mitko Čavkov osuđen je na 18 godina zatvora i to ja najviša kazna u sudskom procesu za nasilje u parlamentu u aprilu 2017.\nZajedno sa Čavkovom, koji je tada, kao direktor policije, bio zadužen za sigurnost parlamenta i poslanika, krivični sud u Skoplju je na sedam do 15 godina osudio još 15 optuženih za učešće u nasilnom upadu i nasilju u parlamentu, među nima su tadašnji pripadnici policije i državne bezbjednosti, kao i članovi takozvanih patriotskih udruženja.\nSudija Dobrila Kacarska je za 16 optuženih, kojima je suđeno za terororističko ugrožavanje ustavnog poretka i bezbjednosti pri napadu na parlament, izrekla ukupno 211 godina zatvora, dok je 17. optuženi, operski pjevač i jedan od vođa protesta Igor Durlovski, oslobođen.\nPrema njenim riječima, Čavkov i drugi optuženi pripadnici policije nisu preuzeli ništa da spriječe ulazak mase naroda u makedonski parlament i da zaštite poslanike tadašnje opozicije.\nSudski proces za događaje od 27. aprila, kada su pristalice VMRO DPMNE upale u parlament da spriječe suparničke partije koje su formirale parlametarnu većinu da izaberu predsjednika Sobranja, počeo u avgustu prošle godine i jedan je od najvećih u novijoj makedonskoj istoriji.\nNa početku procesa, Tužilaštvo za organizovani kriminal je za ugrožavanje ustavnog poretka optužilo 33 osobe koje su učestovale u upadu i nasilju u parlamentu.


Stefanović reagovao: Skandalozno da sudija Mikula večera sa advokatom članova OVK - Infobrif\nVeoma je problematično da sudije sede sa advokatima odbrane, to ne dešava nigde u svetu\nObjavljeno 10.03.2019. u 14:15\nBEOGRAD – Samo zbog sumnje da je sudija Specijalizovanih veća Vladimir Mikula večerao sa advokatom Arijanitom Kocijem, koji brani nekadašnje pripadnike terorističke OVK Rustema Mustafu i Sami Ljuštakua, koji su pozvani na saslušanje pred specijalnim tužilaštvom u Hagu, mora doći do njegovog izuzeća, izjavio je danas ministar unutrašnjih poslova Nebojša Stefanović.\n„Mislim da tu mora doći do izuzeća sudije, taj sudija ne sme da sudi samo zbog sumnje, jer skandalozno je da on sedi sa njima, a da mi verujemo da će doneti neku pravičnu odluku“, navodi ministar unutrašnjih poslova.\n„Ukoliko ne dođe do bilo kakvog pomaka, onda se opravdano postavlja pitanje kakvu pravdu mi možemo da očekujemo“, navodi Stefanović.\nAdvokatiHagNebojša StefanovićOVKSudijaVladimir Mikula\nMinistar policije o zaštiti novinara Milana Jovanovića


Poslednji dogovor: Dragutinović, Stanković i Antić\n- Kad pogledam sa strane šta se sve dešava, deluje vrlo tužno. U redu, možemo da razgovaramo o neuspehu na Mondijalu, ali uzimajući u obzir kako smo prošli kvalifikacije, a kakvo je stanje u našem klupskom fudbalu, smatram da smo dosta uradili. U vremenu kada smo oformili kostur tima za narednih pet, sedam, pa i deset godina, mi pričamo o smeni - kaže Dragutinović na početku razgovora.\n- Igrači su podržali selektora, međutim, oni ne bi smeli da ulaze u nadležnost saveza. Naravno, svako ima pravo da kaže šta misli, javnost je u sredu dala svoj sud, podržala je Antića, a moj stav je da ne bi trebalo da bude konflikata. Naša preokupacija bi trebalo da budu grb, dres, himna. Hajde da se time bavimo.\n- Nismo roboti, imamo emocije, sve to što prati reprezentaciju utiče i nas, igrače. Kad dođemo da igramo za nacionalni dres, osećamo veliko zadovoljstvo, jedva čekamo da istrčimo na teren, ali posle najnovijih dešavanja sigurno je da momci nisu mogli da se koncentrišu na teren. Mi već od danas moramo da razmišljamo o kvalifikacijama za Evropsko prvenstvo, i ne smemo da dozvolimo da nam okupacija budu nefudbalske stvari.\n- Potrebno je što pre napraviti jedan normalan odnos na relaciji FSS-selektor-igrači kako bismo imali neophodan mir uoči prvih izazova u septembru - zaključuje Dragutinović.


General Keli kandidat za sekretara za unutrašnju bezbednost\nNovoizabrani predsednik Tramp i penzionisani marinski general Džon Keli u Trampovom Nacionalnom golf klubu u Nju Džersiju.\nNovoizabrani predsednik Donald Tramp izabrao je penzionisanog marinskog generala Džona Kelija za Sekretara za unutrašnju bezbednost, veliku i problematičnu vladinu agenciju zaduženu za borbu protiv terorizma. Sekretarijat će sada, prema rečima predstavnika tranzicionog tima, biti zadužen i da sprovede Trampovo obećanje u vezi sa suzbijanjem ilegalne imigracije.\nZvaničnici kažu da je Keli imenovan zbog stručnosti i poznavanja jugozapadne granice koju SAD deli sa Meksikom, kao i njegove proklamovane želje da reši problem narkotika, terorizma i drugih pretnji koje, prema njegovom uverenju potiču iz Centralne i Južne Amerike. 2010. Kelijev sin, pukovnik Robert Keli ubijen je u eksploziji nagazne mine u Avganistanu, što znači da je general najviši američki vojni zvaničnik koji je izgubio dete u ratovima u Avganistanu ili Iraku.\nKeli, za kojeg se očekuje da će biti potvrđen u Senatu, je najnoviji u nizu bivših vojnih zvaničnika imenovanih na položaj u novoj Trampovoj administraciji. Tramp je takođe imenovao prenzionisanog generala potpukovnika Majkla Flina za svog savetnika za nacionalnu bezbednost i penzionisanog marinskog generala Džejmsa Matisa za sekretara za odbranu. Penzionisani general i bivši šef CIA-e Dejvid Petreus takodje se razmatra za položaj državnog serketara.\nTramp je prethodno izjavio da se njegov bivši kritičar, republikanski kandidat iz 2012. godine Mit Romni i dalje razmatra za položaj državnog sekretara, čime je pojačao izveštaje da je Romni vodeći kandidat za tu funkciju. Tramp će svoju odluku verovatno saopštiti sledeće nedelje.\nU međuvremenu, novi predsednik izabrao je guvernera Ajove Terija Brenstada za sledećeg američkog ambasadora u Kini, zemlji koju je Tramp nedavno uzdrmao svojom oštrom retorikom o trgovini kao i telefonskom razgovorom sa Cai Ing-ven, predsednicom Tajvana. Brenstad je prema izveštajima dugogodišnji prijatelj kineskog predsednika Ši Đinpinga, sa kojim se poznaje već 30 godina.\nNovoizabrani predsednik SAD Donald Tramp vratio se u utorak na svoju viziju neintervencionizma kao spoljne politike Sjedinjenih Država, izjavivši kao što je to činio i tokom kampanje, da ne želi da se američke snage bore "u oblastima u kojima ne treba da se bore".\nGovoreći tokom skupa zahvalnosti pred svojim pristalicama u Fajetvilu, u Severnoj Karolini, Tramp je rekao da će umesto toga njegov fokus biti na porazu terorista, uključujući i grupu Islamske Države.\n"Nećemo više trčati da smenjujemo strane režime o kojima ne znamo ništa, u šta ne bi trebalo da se mešamo", rekao je Tramp.\nOn je rekao da SAD treba da prekinu sa onim što je nazvao "destruktivni krug intevencija i haosa".\nTramp je obećao da će izgraditi vojsku, ali da će njena uloga biti da predstavlja snagu, a ne agresiju.\nNakon što je često tokom kampanje dovodio u pitanje da li NATO i saveznici nose svoj deo tereta, Tramp je u utorak rekao da želi da jača "stara prijateljstva" i traži nova.\nNa istom skupu, Tramp je formalno objavio da je izabrao penzionisanog generala Džejmsa Matisa kao kandidata za sekretara odbrane.\n"Pod njegovim vođstvom, na tako važnoj poziciji, ponovo ćemo izgraditi našu vojsku i savezništva, uništiti teroriste, suočiti se sa našim neprijateljima i učiniti Ameriku ponovo sigunom", rekao je Tramp.\nMajkl O'Henion, stariji ekspert za odbranbena pitanja na Brukings institutu, nazvao je Matisa "jednim od najnačitanijih, najobaveštanijih i najiskusnijih generala svoje generacije".\nMatis je služio kao glavnokomandujući u Centralnoj komandi SAD, koja je vodila američke operacije na Bliskom istoku, a bio je i glavnokomandujući komandant savezničkih snaga u NATO.\nPenzionisanom generalu će biti potrebno izuzeće u kongresu, kako bi mogao da bude potvrđen kao sekretar za bezbednost. Inače, Matis bi mogao da bude nepodoban za tu poziciju zbog zakona koji propisuje da bivša vojna lica moraju imati sedam godina pauze pre prezimanja takve funkcije. On je u penziji manje od četiri godine.\nRanije u utorak, Tramp se pojavio u atrijumu njegove zgrade u Njujorku sa Masajoši Sanom, čelnikom japanskog telekomunikacionog giganta SoftBank, koji je objavio svoje planove da investira 50 milijardi u Sjedinjene Države sa ciljem stvaranja 50.000 radnih mesta.\nSoftBank je osnovala fond u oktobru zajedno sa Saudijskom Arabijom i drugima kako bi investirala 100 milijardi dolara u kompanije koje se bave tehnologijom. Deo tog novca bi trebalo da bude i u ponedeljak najavljenih 50 milijardi. Nije dat nikakav vremenski okvir kad bi ova investicija, fokusirana na startap kompanije, trebalo da se realizuje.\nTramp je preuzeo zasluge za Sanovo obećanje, rekaviši na Tviteru da se to ne bi dogodilo da on nije pobedio na izborima prošlog meseca.\nSoftBank poseduje američkog mobilnog operatera Sprint, koji je pre dve godine imao ponudu da se ujedini sa T-Mobajlom, što su regulatorna tela odbila na osnovu antimonopolske politike. Analitičari veruju da bi takvo objedinjenje moglo da bude lakše pod Trampom, koji je zagovornih ukidanja takvih odredbi za koje tvrdi da ubijaju biznis.


Odbojkašice BiH na povijesnom Euru, ovako mogu u 1/8 finala\nFoto: Blicko - Anadolu Agency\nIvan Crnjac, 19/08/2021\nŽenska seniorska odbojkaška reprezentacija Bosne i Hercegovine otvorit će danas svoje povijesno Europsko prvenstvo utakmicom sa Srbijom u Beogradu od 17 sati.\nOdbojkašice i stručni stožer u Beogradu već nekoliko dana, a predsjednik Odbojkaškog saveza Bosne i Hercegovine Alija Fatić je jučer na konferenciji za medije u Tuzli govorio o ambicijama.\n“Ja sam ponosan u kojoj se grupi nalazimo, a u grupi su sve odbojkaške velesile. Čast je izvesti našu reprezentaciju na tako jak turnir, odnosno jake utakmice. Kao što znate reprezentacija Bosne i Hercegovine je 90 odsto sastavljena od igračica koje igraju u inostranstvu i nismo bez razloga očekivali plasman na Evropsko prvenstvo“, kaže Alija Fatić, ističući da su pripreme trajale 30 dana i da je ekipa u Beograd otputovala kompletna.\nReprezentacija Bosne i Hercegovine je u skupini A s domaćinom Srbijom te Rusijom, Belgijom, Azerbejdžanom i Francuskom.\n“Znamo ko je Srbija i nama ne treba niko objašnjavati, ali protiv Srbije treba odigrati maksimalno dobro. Mi moramo tražiti plasman dalje protiv Azerbejdžana i Francuske. Azarbejdžan je isto tako jaka reprezentacija, ali imaju problema i Francuska je isto jaka, ali možemo igrati protiv te dvije reprezentacije“, smatra Fatić.\nIz grupe od šest reprezentacije u osminu finala idu četiri prvoplasirane, a grupu A su nakon žrijeba proglasili “grupom smrti“.\n“Belgija je sedma na svjetskoj listi, da niko ne kaže kakva Belgija. Belgija je bolje plasirana od Srbije. Mi protiv tih reprezentacija moramo tražiti set i poen razliku zbog daljeg plasmana“, zaključio je predsjednik OS BiH.\nReprezentacije Bosne i Hercegovine i Srbije utakmicu igraju danas s početkom u 17 sati u beogradskoj Areni.\nSanski Most jedna od općina sa najbrojnijom dijasporom


"Ako ste potpuno vakcinisani, možete početi da radite stvari koje ste prestali da radite zbog pandemije" rekla je dr Rošel Valenski tokom brifinga Bele kuće Covid-19.\n"Svi smo čeznuli za ovim trenutkom kada se možemo vratiti nekom osećaju normalnosti", dodala je ona.\nValenski je rekla da nauka podržava novu preporuku da "svako ko je potpuno vakcinisan može da učestvuje u aktivnostima u zatvorenom i na otvorenom - velikim ili malim - bez nošenja maske ili fizičkog udaljavanja", piše CNN.\nNavela je tri studije - jednu iz Izraela i drugu iz Sjedinjenih Država - koje pokazuju da vakcine deluju. Izraelska studija, koja je objavljena u časopisu Američkog medicinskog udruženja, pokazala je da je vakcina efikasna protiv simptomatske bolesti Kovid-19 i 86% protiv asimptomatske infekcije kod preko 5.000 zdravstvenih radnika.\nPostoje izveštaji o "probojnim" infekcijama među vakcinisanim ljudima u Sjedinjenim Državama - mali broj među više od 117 miliona ljudi u Sjedinjenim Državama koji su sada u potpunosti vakcinisani, piše CNN.\nValenski je primetila da je "veća verovatnoća da rezultirajuća infekcija ima niže virusno opterećenje, može biti kraćeg trajanja i verovatno manja opasnost od prenosa na druge".\nNajava doktorke Valenski obuhvata i nekoliko upozorenja. Upozorila je da ljudi koji su imunološki ugroženi treba da razgovaraju sa lekarima pre nego što se odreknu maski. Takođe je rekla da je "protekla godina pokazala da ovaj virus može biti nepredvidiv, pa ako se stvari pogoršaju, uvek postoji šansa da ćemo možda morati da promenimo ove preporuke".